KRIM JE RUSKI: Blokirane sve vojne baze, Rusi drže granične prelaze i institucije\nKRIM JE RUSKI: Blokirane sve vojne baze, Rusi drže granične prelaze i institucije\nPremijer Autonomne Republike Krim Sergej Aksjonov izjavio je da proruske snage kontrolišu sve strateške prilaze poluostrvu i da su blokirale sve ukrajinske vojne baze koje se još nisu predale. NATO je suspendovao kontakte sa Rusijom. Evropska unija je saopštila da se sankcije koje je juče uvela Ukrajini, odnose i na predsednika Viktora Janukoviča, objavivši zvanično imena i ostalih osoba na koje se odnosi ta kaznena mera.\nAksjonov je rekao da se bezbednosnim snagama i policiji priključilo 11.000 pripadnika samoodbrane.\nVeruje se da su ako ne svi, onda većina njih Rusi, iako su i ruski predsednik i ministar odbrane demantovali da su uputili snage na Krim, navela je agencija AP.\nAksjonov je, takođe, naveo da je njegova vlada u stalnom kontaktu sa ruskim zvaničnicima.\nKrimske vlasti su u nedelju objavile da je većina ukrajinskih jedinica stala na stranu proruskih snaga „bez ijednog ispaljenog metka“ i upozorile komandante nekoliko jedinica koje su ostale verne Kijevu da će biti podvrgnuti krivičnoj odgovornosti ukoliko odbiju da se predaju.\nGeneralni sekretar NATO Anders Fog Rasmusen saopštio je sinoć da je NATO do daljnjeg obustavio redovne kontakte sa Rusijom na civilnom i vojnom nivou i da će intenzivirati saradnju sa Ukrajinom.\n„Suspendovali smo sve kontakte osoblja, civilne i vojne i otkazali prvu zajedničku vojnu misiju“, rekao je Rasmusen novinarima nakon susreta sa ruskim ambasadorom u sedištu NATO.\nOn je, međutim, istakao da će kanal komunikacije ostati otvoren preko Saveta NATO-Rusija, u kome su šefovi diplomatskih misija zemalja članica i Rusije.\nRasmusen je ukazao da je do suspenzije odnosa došlo zbog ruskog kršenja međunarodnih obaveza i povrede suvereniteta i teritorijalnog integriteta Ukrajine.\n„Imali smo iskren i otvoren odnos sa ruskim ambasadorom i zamolio sam ga da naš stav prenese Moskvi“, rekao je generalni sekretar, dodajući da će nakon revizije odnosa sa Rusijom Severnoatlantski savet početkom aprila odlučiti kako će se ti odnosi dalje razvijati.\nOn je objasnio da je zajednička misija koja je otkazana obuhvatala učešće ruske ratne mornarice u pratnji specijalnog američkog broda ne kome će biti uništeno sirijsko hemijsko oružje.\n„Da se razumemo, oružje će biti uništeno po planu, samo neće biti ruskih brodova u pratnji“, rekao je on.\nGeneralni sekretar je najavio i da će NATO intenzivirati partnerstvo sa Ukrajinom i dići ga na viši nivo, ali da članstvo Ukrajine u paktu još nije na dnevnom redu.\n„Oni prvo treba da izraze želju za učlanjenjem i ispune kriterijume“, rekao je Rasmusen i dodao da „NATO poštuje opredeljenje Ukrajine da vodi nesvrstanu politiku“.\nRasmusen je najavio da će se sutra sresti s premijerom ukrajinske prelazne vlade Arsenijem Jacenjukom.


Dva policajca udarila su i gurnula palicom jednog demonstranta, starijeg čoveka (75) nakon čega je on pao na zemlju i zatim su prošli pored njega.\nAmerički policajci guraju demonstranta\nDvojica policajaca su suspendovana bez naknade.\nSnimak iz Bafala izazvao je bes na društvenim mrežama, gde su mnogi osudili potez policajaca.\nProtesti se nastavili uz manje nasilja\nNoć na ulicama Los Anđelesa zatekla je veliki broj demonstranata, policijski čas nije proglašen, ali građani su bili mirni i nenasilni tokom celog dana, izvestio je CNN.\nTokom protesta ulicama Los Anđelesa demonstranti su uzvikivali parole i pevali uz ritam bubnjeva, usporavajući saobraćaj u gradu.\nU Njujorku su građani takođe protestvovali uzvikujući "Nisi sam", a brat ubijenog Džordža Flojda, vidno potresen, zahvalio im se na podršci.


Potvrđeno za ATV: Pregovori o letovima za Moskvu\nRukovodstvo banjalučkog aerodroma pregovara sa ruskom kompanijom "Ir Aero", koja je zainteresovana za uvođenje letova na liniji Moskva-Banjaluka.\nPotvrdio je to za ATV Zoran Injac, direktor Aerodroma Banjaluka, kao i da je ruska kompanija zainteresovana za prevoz putnika i robe. O cijeni karte i datumu uvođenja linije još ne može da priča, ali jedan od uslova je i da avioni budu bar 70 odsto popunjeni.\n"To podrazumijeva i da se ispune neki prethodni uslovi, prije svega dobivanja dozvola za letenje između Ruske Federacije i BiH, ali i podrazumijeva da dobro pripremimo sam let i da on bude popunjen odgovarajućem nivou broja putnika, koji će da se nađu u tom avionu. Ono što ćemo mi sa naše strane učiniti je svakako da ćemo doprinijeti da se to što prije desi", istakao je Zoran Injac, direktor Aerodroma Banjaluka.\nVeć se rezervišu i karte za novouspostavljeni let za Berlin, koji kreće od 3. aprila, i to dva puta sedmično. Za razliku od prošle godine, ovog ljeta se uvodi i let za Grčku, a u Antaliju će moći da se putuje sa dva čarter leta. Sigurno je, tvrde u banjalučkom aerodromu, da na tim linijama neće stati.\n"Mi pokušavamo da dođemo do mogućnosti da se uspostavi let prema Crnog Gori, zavisi naravno od avioprevoznika da li će nam moći izaći u susret. Ono što mogu da najavim za sljedeću godinu je da ćem osigurno imati još više ovih turističkih destinacija i vrlo vjerovatno jedna u afričkim zemljama", istakao je Zoran Injac, direktor Aerodroma Banjaluka.\nNastavlja se i saradnja sa kompanijom Air Srbija za Beograd. Prvi let na evropsku destinaciju sa Mahovljana poletio je 30. oktobra, i to za Stokholm, a potom za Brisel i Memingen sa niskobudžetnom kompanijom "Rajaner".\nBanjalučki aerodrom uskoro bi trebalo da opremi i kargo centar, koji će biti najsavremeniji u BiH.\nBroj putnika u prva dva mjeseca ove godine veći je za 16.683 u odnosu na isti period prošle godine. Zbog svega se planira proširenje zgrade Aerodroma Banjaluka.\nAerodrom Banjaluka Moskva\nAerodrom Banjaluka: Ostvareno više od 400 letova


Pastor: Svi bi sa naprednjacima | Autonomija\nPastor: Svi bi sa naprednjacima\n"Deklaracija – borba između dve najveće partije, DS i SNS, a ne borba za autonomiju Vojvodine"\nRepublička vlada je potpisivanjem sporazuma s Prištinom učinila ogroman iskorak ka priključivanju Srbije Evropi, ocenio je lider Saveza vojvođanskih Mađara i predsednik Skupštine Vojvodine Ištvan Pastor, i dodao da je Vlada, pre svega SNS i njeni partneri, mukotrpnim radom i velikim odricanjem učinila da postanemo normalna država.\n„Ljudi koji su doneli odluku da potpišu ovaj sporazum pokazali su neviđenu dozu političke ozbiljnosti. Aleksandar Vučić i Ivica Dačić vodili su računa ne o tome šta će ko da kaže i kakvom će sve pritisku biti izloženi, već šta je interes pre svega sedam miliona ljudi u Srbiji“, rekao je Pastor za Blic.\nIstovremeno, ocenio je Pastor, vodili su više računa o interesima onih ljudi koji su na Kosovu, nego što su o njima vodili računa svi oni koji su, pozivajući se na njih, odbijali približavanje Srbije Evropi.\nPrema njegovim rečima, od maja prošle godine politička mapa Srbije iz osnova se promenila.\n„Kada je SVM prilikom formiranja republičke vlade odlučio da bude konstruktivna opozicija, najveći udvarači DS su nas popljuvali, a danas su upravo oni postali partneri SNS“, naveo je Pastor i istakao da više nema političkih faktora koji ne bi bili koalicioni partneri naprednjacima.\nPovodom izvinjenja za srebreničke zločine, Pastor, kako je rekao, skida kapu predsedniku Srbije Tomislavu Nikoliću.\n„Za razliku od nekih političara koji izvinjenje Nikolića komentarišu sa dozom neverice, pred tom njegovom odlukom ja skidam kapu. Ona posle potpisivanja sporazuma nije slučajna“, rekao je Pastor.\nGovoreći o deklaraciji o ustavnoj zaštiti Vojvodine, Pastor je naveo da SVM ima nekoliko primedaba.\nAko u predlogu deklaracije ostane sporna rečenica koja govori o tome da je Vojvodina deo Srbije jer su građani pokrajine tako odlučili, mi je nećemo podržati, jer za nas nije neprihvatljivo da je Vojvodina deo Srbije, već deo formulacije u deklaraciji koji govori o tome da su tako odlučili građani Vojvodine.\nKada je ta odluka doneta 1919. godine, podsetio je Pastor, Mađari i Nemci, kao gubitnici Prvog svetskog rata, u njoj nisu mogli da učestvuju, bili su isključeni iz tog procesa.\n„Takođe, smatramo da je predlog deklaracije zapravo borba između dve najveće partije, DS i SNS, a ne borba za autonomiju Vojvodine, zaključio je Pastor.


PR TIM OBJAVIO UZNEMIRUJUĆU PORUKU: Soraja je NESTALA, molimo sve koji znaju bilo šta DA SE JAVE - Pogledajte!\nStarleta je poslednji put viđena pre tri dana u Crnoj Gori.\nSrpska starleta, koja se nedavno našla u centru skandala jer joj je zabranjen ulazak u Srbiju, te je vraćena sa granice, poslednji put je viđena 3. juna na crnogorskom primorju, prema saopštenju njenog PR-a.\nVučelićeva, navodno, nema pristup svom broju telefona i ne zna se gde je od kraja prošle nedelje.\n– Moram da napomenem da imam informaciju da je nestanak Soraje Vučelić prijavljen Ministarstvu unutrašnjih poslova Crne Gore i da čekamo zvaničan ishod istrage, ukoliko je informacija tačna – piše na profilima na društvenim mrežama srpske starlete.\n– Takođe želim da obavestim javnost da je Soraja Vučelić zadnji put locirana u Budvi, 3. juna. U prilog ovome, obavestio sam i premijerku Srbije Anu Brnabić sa molbom da mi pribavi bilo kakav podatak od MUP-a Srbije koji bi bio značajan za pronalazak Soraje Sare Vučelić. Čeka se na njen odgovor i na odgovor MUP-a zbog čega je Soraja stavljena na crnu listu kao visokorizična za bezbednost Srbije i njenih građana – stoji u saopštenju PR-a Ljubana Kovačevića.\n– Molim sve ljude ukoliko imaju bilo kakav podatak o Soraji, kao i lokaciju gde je zadnji put viđena, da se jave na ovaj profil sa informacijama – navodi se na Sorajinim profilima.\nKada ste preplavljeni problemima, setite se ovih 10 stvari Pet koraka do višestrukog zadovoljstva u krevetu


"Tema dana" | INFO 24\nNaš domaćin je prvi komentar zatražio od Šešelja, a u vezi sa izjavom novinara Dragana Vučićevića u emisiji Hit Tvit o planiranom atentatu 5. ili 6. februara na predsednika Aleksandra Vučića. Šešelj je izjavio da je on mnogo pre Vučićevića izašao sa tom informacijom, a koja je potekla iz kruga najbližih saradnika Mila Đukanovića. Milo je, kako kaže, u sprezi sa klanom Veljka Belivuka, kao i sa Kavačkim klanom, pa je dodao i da je on zaslužan za nabavku snajpera. Kaže da je ovo planirao i deo kriminalizovane policije koji je godinama postojao, a da je pre nekoliko dana sve izašlo na videlo.\n„ Postoji jedan problem sa predsednikom Vučićem. On je mnogo bolećiv prema svojim kadrovima i spreman je uvek da oprosti ako neko nešto zabrlja. To u politici nije dobro i ako takvima suviše oprašta oni počinju da mu rade o glavi. Onog trenutka kad je saznao da Nebojša Stefanović ima lažnu diplomu, trebalo je da ga skloni sa svih funkcija“.\nNa naše pitanje da li insinuira da je u sve ovo umešan neko iz Srpske napredne stranke, on je rekao da je u sve šta je radio deo policije, umešan i Stefanović.\nJovanovu je upućena ista molba, da iz svog ugla prokomentariše svoja saznanja o atentatu na predsednika. On kaže da to nije ništa novo i da je sve ozbiljno pripremano, kao i to da se po arsenalu oružija može zaključiti isto. A Šešeljeve izjave komentariše kao vrlo realnu tezu. Tvrdi da je Stefanović u najmanju ruku nesposoban ukoliko nije video naznake da se nešto dešava i da mora neko da snosi odgovornost.\nMarko Matić kaže da je sve daleko otišlo. „ Afera prisluškivanje i afera Belivukova grupa su tesno povezane, tragovi vode prema istim ljudima u institucijama. Grupa je i te kako imala ljude u institucijama i ovde su mnogi zatajili. Voditi ministarstvo nije manekenski posao“.\nVojislav kaže da Stefanovićem „upravljaju“ amerikanci i da je 2019. on vrbovan da radi za američke službe.\nKaže da ne podržava Vučića ali ceni njegov postupak kada nije dozvolio da bude po drugi put bude izručen Hagu, a kada je u isto vreme Tomislav Nikolić to želeo da dopusti. Rekao je da je Vučiću najveća želja bila da dodje na vlast.\nNa pitanje kako će Stefanović reagovati na sve, Jovanov je odgovorio : „ šta me briga“.\n„Opozicioni mediji reforme vide, ne tako da se napravi nova organizacija, već da se stranka uruši, da se sruši Vučić i njegova politika. Građani Srbije upravo to ne smeju da dozvole. Svaka vlast ima kraj, smatram da su ljudi pametni, ali ne smeju da dozvole da se ta vlast vrati onima koji su uništili Srbiju“, rekao je Matić.\nŠešelj je još jednom pomenuo Vučićevu bolećivost prema njegovim bliskim ljudima, ovoga puta prema Tomislavu Nikoliću, za čiju suprugu, kaže da ne bi trebalo da je na slobodi.\nNa pitanje da li je Šapićev ulazak u stranku udarac na Vesića, Matić kaže da svako to tumači kako mu odgovara. Kaže da Šapića ljudi vole jer ima auru sportiste i da on taktički pametno postupa.\nO napadu na Vučića na samitu Brdo-Brioni i Non pejperu Jovanov je izjavio da kao da neko ponovo pokušava da zakuva priču na Balkanu.\nBilo je još reči o ministru Nebojši Stefanoviću, Veljku Belivuku, Aleksandru Šapiću, kao i našem predsedniku Aleksandru Vučiću, a sve detalje priče možete ispratiti u našoj emisiji „Tema dana“.\nVUČIĆ: Ono što se desilo ući će u udžbenike.


Usvojen izvještaj o izvršenju proizvodno-finansijskog plana | 058.ba\nUsvojen izvještaj o izvršenju proizvodno-finansijskog plana\nSRNA - 29. oktobra 2013.\t058.ba\nVIŠEGRAD – Nadzorni odbor Javnog preduzeća šumarstva „Šume Republike Srpske“ usvojio je izvještaj o izvršenju proizvodno-finansijskog plana preduzeća za prvih devet mjeseci, po kojem je u ovom periodu ostvarena dobit od 4,8 miliona KM.\nPredsjednik Nadzornog odbora Biljana Marković rekla je da se brojka od pet šumskih gazdinstava, koja su pokazivala negativan poslovni rezultat smanjila na tri, od kojih se za dva očekuje da do kraja godine sigurno izađu iz minusa.\nMarkovićeva je, poslije sjednice Nadzornog odbora ovog preduzeća, izjavila novinarima da Šumsko gazdinstvo „Panos“ iz Višegrada vjerovatno neće izaći iz minusa, dok šumska gazdinstva „Birač“ Vlasenica i „Botin“ Nevesinje pokazuju minimalan minus.\nGovoreći o dugovanjima Poreskoj upravi od 50 miliona KM, Markovićeva je rekla da je na nivou preduzeća i resornog ministarstva formirana komisija i da očekuje da će taj problem biti riješen.\nPomoćnik ministra poljoprivrede, šumarstva i vodoprivrede Republike Srpske Goran Zubić rekao je da su sredstva od 50 miliona KM koja se vode kao dug Poreskoj upravi pronašla krajnju namjenu i da su uložena gdje je i propisano, ali da nije provedena zakonska procedura.\nOn je rekao da je javno preduzeće direktno ulagalo sredstva iz naknade za korišćenje šuma, bez njihovog prethodnog uplaćivanja u trezor u skladu sa Zakonom o šumama, i da radna grupa Ministarstva radi na izradi prijedloga rješenja za spornu situaciju između Poreske uprave, trezora i „Šuma“.\n„Ta dilema je riješena izmjenama i dopunama Zakona o šumama, tako da se u okviru javnog preduzeća formira podračun na koji će se izdvajati 10 odsto vrijednosti prodatih sortimenata, odakle će se ulagati za krajnje namjene“, rekao je Zubić.\nVršilac dužnosti direktora „Šuma“ Radenko Laketić rekao je da javno preduzeće ne duguje Poreskoj upravi 50 miliona KM, jer se dugovanja u periodu 2008. – 2013. godina odnose na sredstva koja su direktno uložena u prostu reprodukciju, ali ne i po proceduri predviđenoj Zakonom o šumama iz 2008. godine.\nOn je precizirao da su sredstva za prostu reprodukciju trebalo da se uplate u trezor, kako bi se u potpunom iznosu vratila javnom preduzeću za ulaganje u šumsko-uzgojne radove i druge biološke investicije, ali da se poslednjim izmjenama Zakona o šumama ta sredstva izdvajaju u samom preduzeću.\nLaketa očekuje da će problem vrlo brzo biti riješen u skladu sa prijedlogom komisije sastavljene od predstavnika preduzeća, Ministarstva finansija i Ministarstva poljoprivrede, šumarstva i vodoprivrede Republike Srpske.\nPredsjednik Granskog sindikata šumarstva, prerade drveta i papira Vlado Pavlović izrazio je zadovoljstvo pozitivnim pomacima u „Šumama“ i dodao da je ovo preduzeće dovedeno u loše stanje malverzacijama, zbog čega sindikalci insistiraju da se odgovorni procesuiraju i dugovi naplate.\nOznake: Biljana Marković, Goran Zubić, Šume RS, Šumsko gаzdinstvo Panos


POSLE „MARAKANE” VAR STIŽE I U HUMSKU Nova tehnologija na utakmicama Partizana već na zimu?\nFudbalski klub Partizan već par godina glasno zagovara uvođenje VAR tehnologije u domaćim takmičenjima, ali njihova inicijativa nije baš sa nekim velikim entuzijazmom prihvaćena od većine ostalih klubova, koji po tom pitanju deluju nekako nezainteresovano.\nPredsednik FK Partizan Milorad Vučelić odgovorio je Zvezdanu Terziću na reči "da crno-beli truju narod lažima da je Zvezda mezimac države" i poručio da se funkcioner Crvene zvezde ponaša kao da ima punomoć od države.\nPartizan je trijumfovao u 161. derbiju protiv Crvene zvezde, a pogotke za crno-bele na stadionu u Humskoj postigli su Sejduba Suma u 83, odnosno Zoran Tošić u 92. minutu meča. Posle velikog uspeha protiv šampiona Srbije govorio je Nemanja Miletić, koji smatra da je Partizan potpuno zasluženo trijumfovao.\nFudbaleri Partizana u 161. večitom derbiju bili su bolji od Crvene zvezde sa 2:0. Golove za crno-bele su postigli Sejduba Suma i Zoran Tošić.


Si Đinping razgovarao sa malezijskim premijerom - Kineski Radio Internacional\nSi Đinping razgovarao sa malezijskim premijerom\n2020-02-14 17:12:40 | CRI\nKineski predsednik Si Đinping juče je telefonom razgovarao sa malezijskim premijerom Mahatirom Bin Muhamedom. Si je naveo da je premijer stari prijatelj kineskog naroda. U ključnom trenutku kada se kineski narod maksimalnim naporima bori protiv koronavirusa, gospodin premijer me je pozvao telefonom, što je dokaz prijateljstva i podrške Malezije. Sadašnja epidemija utiče na normalnu razmenu osoblja dveju zemalja, ali ne može da utiče na duboko prijateljstvo dvaju naroda. Kina i Malezija bi trebalo da se zajedno bore protiv epidemije, istovremeno da i dalje produbljuju bilateralne odnose, naročito saradnju u okviru “Pojasa i puta”, kako bi se ostvarilo više rezultata dve zemlje i dva naroda.\nKineski predsednik je istakao da je kineska vlada uložila snage cele zemlje i preuzela je najsvestranije i najstrože mere sprečavanja i kontrole, što je već dalo pozitivne rezultate. Kineska vlada će nastaviti da vodi kineski narod ka pobedi u ovoj borbi i težiti da smanji negativne uticaje epidemije, tako da zadrži trend razvoja privrede i da se ostvari cilj ovogodišnjeg razvoja.\nSi Đinping je istakao da mere koje je preuzela Kina, ne samo da predstavljaju odgovoran stav prema zdravlju svih građana, već i doprinos svetskoj zdravstvenoj karijeri, prema kojoj su SZO kao i druge zemlje izrazile dosta pohvala. Mi ćemo dalje jačati saradnju sa međunarodnim zajednicom u reagovanju na epidemiju. Kina visoko ceni dragoceno razumevanje i podršku međunarodne zajednice, naročito susednih zemalja, uključujući i Maleziju.\nPremijer Mahatir je u ime malezijske vlade izrazio podršku kineskoj vladi i narodu.\nMalezija visoko ceni ogromne kineske napore i pozitivne rezultate u reagovanju na epidemiju, smatrajući da je to doprinos Kine, kao odgovorne zemlja u očuvanju svetske javne bezbednosti. Kao srdačan prijatelj Kine, Malezija je već poslala prvu dozu medicinske robe i nastaviće da dalje pruža pomoć Kini. On je ubeđen da će kineski narod pobediti epidemiju i da će se kineski razvoj vratiti na uobičajeno stanje. On se nada da će Malezija nastaviti praktičnu saradnju sa Kinom i da će podstaći prijateljske odnose dveju zemalja.


Vesti online / Vesti / Srbija / "World Minds" u Beogradu: Vučić i Šreder iza zatvorenih vrata\n"World Minds" u Beogradu: Vučić i Šreder iza zatvorenih vrata\nVodeći svetski inovatori, naučnici, biznis lideri i umetnici, koji na inspirativan način predstavljaju ideje novog doba, okupiće se danas u Beogradu na prestižnoj "World Minds" konferenciji, na kojoj će, pored ostalih, govoriti predsednik Srbije Aleksandar Vučić i bivši nemački kancelar Gerhard Šreder, saznaje Tanjug.\nSusret Aleksandra Vučić i Gerharda Šredera\nVučić i Šreder razgovaraće o geopolitici, a razgovor će moderirati Mark Valder, izvršni direktor kompanije "Ringier AG".\nProgram digitalizacije Srbije će predstaviti premijerka Ana Brnabić.\nPrema pravilima "World Minds", razgovori se vode iza zatvorenih vrata.\nSrbija je prva zemlja na svetu, pored Švajcarske, u kojoj će se održati ovaj značajan simpozijum, koji okuplja najveće mislioce sveta.\nOva švajcarska organizacija redovno organizuje svoje skupove svakog decembra u Cirihu.\nNa skupu u Beogradu, inače, učestvuju i dobitnik Nobelove nagrade za hemiju Kurt Vitrih, tehnološki pionir i jedan od govornika na TED konferencijama Tom Vudžek, Oš Agabi, stručnjak za neurotehnologiju i izvršni direktor kompanije "Koniku"...\nPrvi beogradski "World Minds" simpozijum juče je najavljen performansom britanskog inovatora Ričarda Brauninga, koji je leteo iznad Ade Ciganlije u mlaznom odelu poput Ajronmena.\nRolf Dobeli, osnivač organizacije"World Minds", rekao je da mu je bilo veliko zadovoljstvo, kada je dobio poziv da dođu u Srbiju, koja će imati priliku da bude domaćin "World Minds".\n- Ovo je odlična šansa da srpski naučnici i drugi mislioci prenesu svoje znanje, iskustvo i ideje za novu budućnost, kako bi se sa njihovim dostignućima upoznao širi krug ljudi iz međunarodne zajednice - istakao je Dobeli.\nVlada Republike Srbije pokrenula je partnerstvo sa prestižnom švajcarskom organizacijom koja će pomoći da u našu zemlju dovedemo najumnije ljude današnjice i pružimo priliku domaćim stručnjacima da sa njima razmene iskustva i predstave svoja dostignuća, ističe se u saopštenju Vlade Srbije.\n"World Minds" iza sebe ima tradiciju dugu 12 godina, 150 priznatih govornika, više od 1.000 članova i čak 3.141 ideju koja je proizašla iz brojnih konferencija.\nSRBIJA Šreder i Vučić o NATO bombardovanju: "Moramo da oprostimo, ne možemo da zaboravimo"\nSRBIJA Stefanović: Licemerne izjave lidera SzS\nSRBIJA Rama: Haradinaj laže


Metalurgovi Stružani zovu na turnir – Balkan-Handball.com\nHome / Balkan / Metalurgovi Stružani zovu na turnir\nMetalurgovi Stružani zovu na turnir\nPoslednja izmena: 12/08/2013\nPored toga što ima jedan od najdugovečnijih i najjkvalitetnijih rukometnih turnira u ovom delu Evrope, grad Struga na obalama Ohridskog jezera predstavlja i pravi rasadnik poznatih rukometnih imena, koja su napravila lepe internacionalne karijere i nose dres makedonske reprezentacije. Naumče i Zlatko Mojsovski, Aco Jonovski, Velko i Nikola Markoski, Goce Ojleski, mladi Nikola Kosteski, kao i jedan od najvećih rukometnih talenata u regionu, Marko Nelovski (trenutno se oporavlja od operacije ramena), svi rukometaš Metalurga, rođeni su u ovom gradu i ponikli u timu sa obala Ohridskog jezera.\n– Zaista smo zahvalni svim ljudima u i oko kluba, što su svih ovih godina na ovakav ili onakav način pomagali i omogućili svima nama rođenim u Strugi, da postignemo nešto što smo sanjali od detinjstva, da igramo u našim najboljim klubovima i branimo boje naše zemlje – Makedonije – rekao je kapiten Metalurga i uz Kirila Lazarova, verovatno i najbolji makedonski rukometaš, Naumče Mojsovski.\nStružani u dresu Metalurga, uputili su makedonskoj javnosti pismo u kojem pozivaju sve rukometne zaljubljenike da u danima turnira posete Strugu.\n41. Međunarodni rukometni turnir u Strugi počinje u sredu 14. avgusta i trajaće do 17. avgusta, a svi mečevi biće igrani na igralištu „Ženska plaža“.\nrukometni turnirStruga 2013Struga rukomet\n← Prethodni članak Poraz od Danske, Brković: „Izgubili smo u prvom poluvremenu“\nNaredni članak → RK Morava iz Velike Plane sa šest pojačanja čeka debi u MO Super ligi\n„Rukomet se vraća na velika vrata u Strugu“\nODBROJAVANJE DO STRUGE: Ambiciozni Francuzi stižu po pelcer


Od septembra 12 pripravnika u opštini | Opština Višegrad\nOd septembra 12 pripravnika u opštini\nNačelnik opštine Višegrad Mladen Đurević najavio je da će od septembra u opštini početi da radi 12 pripravnika, a od naredne godine odrađivanje pripravničkog staža u javnim ustanovama i preduzećima biće omogućeno većem broju mladih ljudi.\nOpština Višegrad, kaže on, radi na stvaranju boljih uslova za život svih građana, podstiče natalitet, obnavlja škole, planira turističke projekte i prioritetno nastoji da za što veći broj ljudi obezbijedi radna mjesta.\nOn je istakao da, prema najnovijim podacima, Višegrad po broju posjeta turista obara rekorde u regionu.\n„Kao lokalna uprava radimo na tome da iskoristimo potencijale i poboljšamo ponudu opštine. Povećali smo čistoću grada, a u planu imamo nekoliko projekata, među kojima je uređenje fasada u centru grada“, rekao je Đurević na konferenciji za novinare.\nOn je najavio da je planirano uređenje prilaza kompleksu Andrićgrad, te da je u pripremi tenderska dokumentacija za uređenje glavne i sporednih ulica u gradu.\nNačelnik opštine je, govoreći o radu opštinske uprave, naveo da je u odnosu na ranije godine, u ovoj predviđeno mnogo više sredstava za uređenje školskih objekata.\n„Obnavljamo podučne škole, a naredne sedmice imamo goste iz Ambasade Japana, koji dolaze u kontrolu projekta, jer je škola ušla u uži krug za dobijanje sredstavai uređenja centralne Osnovne škole, u vrijednost oko 130.000 maraka“, rekao je Đurević.\nOn je istakao da su u Višegradu registrovane tri nove firme iz Srbije, koje bi trebalo da zaposle oko 100 ljudi.\nOn je dodao da je u prethodnom periodu došlo do pokretanja novih krivičnih prijava, koje se odnose na zloupotrebu službenog položaja.\nPrema njegovim riječima, iz budžetske rezerve su izdvajana sredstva pod izgovorom da se učenicima plaćaju odlasci za ekskurziju, a korišćena su za stranačke odlaske u Banjaluku.\n„Dio prijava se odnosi na sklapanje ugovora, bez provođenja tenderskih procedura o reklamiranju opštine na jednoj televizijskoj stanici, a ti iznosi su bili 36.000 maraka na godišnjem nivou. I treći dio prijava se odnosi na pakete, koji su dijeljeni za vrijeme izbora bez provođenja javnih nabavki“, naveo je Đurević.\nNačelnik Odjeljenja za finansije Njegoš Tanasković rekao je da opština Višegrad sve odluke donosi javno i transparentno.\n„Trenutno kreditno zaduženje po odobrenju Skupštine opštine je četiri miliona KM, a ta sredstva su iskorištena za refinansiranje postojećih obaveza i za pokriće investicionih projekata“, naveo je Tanasković.\nNačelnik Odjeljenja za prostorno uređenje i stambeno-komunalne poslove Aleksandar Đukanović rekao je da su radovi na izgradnji akva parka obustavljeni zato što nisu bili riješeni imovinsko-pravni odnosi, nije bila izdata građevinska dozvola i nisu bile obračunate naknade za izgradnju takvog objekta.\nOn je dodao da je prethodni načelnik zaključio dva ugovora, koja se odnose na akva park, vrijednosti preko milion KM, a da je za jedan ugovor izvršeno 55 odsto radova, a za drugi 23 odsto, što govori da je oko 400.000 KM utrošeno za izgradnju bespravno započetog bazena.\nŠef kluba Srba u Vijeću naroda Republike Srpske Pero Petrović zadovoljan je radom lokalne administracije.


Konferencija o uvođenju jedinstvenog QR koda BiH do kraja januara - Virus korona - BiH\nFoto: viarami/Pixabay | Konferencija o uvođenju jedinstvenog QR koda BiH do kraja januara\nAnja Matarugić 13.01.2022 11:35\nBANJALUKA - BiH bi već krajem januara ove godine mogla biti jedan korak bliže jedinstvenom kovid sertifikatu, jer je Ministarstvo civilnih poslova BiH izradilo Nacrt sporazuma, a krajem ovog mjeseca se očekuje konferencija nadležnih ministarstava zdravlja u BiH.\nKako su u Ministarstvu civilnih poslova BiH rekli za "Nezavisne novine", pripremljen je Nacrt sporazuma kojim bi bilo riješeno ovo pitanje.\n"Nacrt je Ministarstvo civilnih poslova BiH dostavilo svim nadležnim institucijama na mišljenje. Nakon što mišljenja budu prikupljena biće održana konferencija ministara za oblast zdravstva", naveli su u Ministarstvu civilnih poslova BiH, dodajući da očekuju da bi to moglo biti do kraja prvog mjeseca 2022. godine.\n"Cilj je da izdate kovid potvrde budu međunarodno priznate, kako bi se omogućilo građanima iz BiH da nesmetano putuju po zemljama Evrope i svijeta", naveli su tada u Savjetu ministara BiH.\nKako su "Nezavisne novine" ranije pisale, vlasti u BiH nisu mogle naći jedinstveno rješenje za izdavanje kovid propusnica koje bi bile prepoznate na granicama stranih zemalja.\nTada su u Ministarstvu zdravlja i socijalne zaštite RS istakli da Evropska unija od trećih zemalja ne traži "jedinstvenu potvrdu" koju izdaje jedna organizacija, već je dala preporuke za unificiranu potvrdu, koja u svim državama ima iste podatke i digitalne elemente.


Kako biste vi nazvali ovu stranku, po karakternim osobinama njenih clanova ! | Forum Krstarice\n01.03.2008 u 14.11 - Kako biste vi nazvali ovu stranku, po karakternim osobinama njenih clanova !\n01.03.2008 u 14.12 - Kako biste vi nazvali ovu stranku, po karakternim osobinama njenih clanova !\n01.03.2008 u 14.13 - Kako biste vi nazvali ovu stranku, po karakternim osobinama njenih clanova !\n01.03.2008 u 14.15 - Kako biste vi nazvali ovu stranku, po karakternim osobinama njenih clanova !\n01.03.2008 u 14.18 - Kako biste vi nazvali ovu stranku, po karakternim osobinama njenih clanova !\n01.03.2008 u 14.20 - Kako biste vi nazvali ovu stranku, po karakternim osobinama njenih clanova !\n01.03.2008 u 14.22 - Kako biste vi nazvali ovu stranku, po karakternim osobinama njenih clanova !\n01.03.2008 u 14.24 - Kako biste vi nazvali ovu stranku, po karakternim osobinama njenih clanova !\n01.03.2008 u 14.36 - Kako biste vi nazvali ovu stranku, po karakternim osobinama njenih clanova !\n01.03.2008 u 15.04 - Kako biste vi nazvali ovu stranku, po karakternim osobinama njenih clanova !\n01.03.2008 u 15.08 - Kako biste vi nazvali ovu stranku, po karakternim osobinama njenih clanova !\n01.03.2008 u 15.15 - Kako biste vi nazvali ovu stranku, po karakternim osobinama njenih clanova !\n01.03.2008 u 15.18 - Kako biste vi nazvali ovu stranku, po karakternim osobinama njenih clanova !\n01.03.2008 u 15.22 - Kako biste vi nazvali ovu stranku, po karakternim osobinama njenih clanova !\n01.03.2008 u 15.23 - Kako biste vi nazvali ovu stranku, po karakternim osobinama njenih clanova !\n01.03.2008 u 15.25 - Kako biste vi nazvali ovu stranku, po karakternim osobinama njenih clanova !\n01.03.2008 u 15.34 - Kako biste vi nazvali ovu stranku, po karakternim osobinama njenih clanova !\n01.03.2008 u 15.35 - Kako biste vi nazvali ovu stranku, po karakternim osobinama njenih clanova !\n01.03.2008 u 15.49 - Kako biste vi nazvali ovu stranku, po karakternim osobinama njenih clanova !\n01.03.2008 u 15.50 - Kako biste vi nazvali ovu stranku, po karakternim osobinama njenih clanova !\n01.03.2008 u 15.53 - Kako biste vi nazvali ovu stranku, po karakternim osobinama njenih clanova !\n01.03.2008 u 15.56 - Kako biste vi nazvali ovu stranku, po karakternim osobinama njenih clanova !


Vladina investiciona komisija utvrdila listu od 36 ključnih infrastrukturnih projekata | Ekonomist\nNacionalna investiciona komisija usvojila je danas užu listu od 36 ključnih, prioritetnih infrastrukturnih projekata vrijednih 2,13 milijardi eura. Nacionalna investiciona komisija je užu listu poslala Vladi na razmatranje i usvajanje.\n– Uža lista sadrži osam projekata iz oblasti eneregtike vrijednosti 1,17 milijardi eura, šest projekata iz oblasti saobraćaja vrijednosti 789,6 miliona eura, tri projekta iz oblasti zaštite životne sredine vrijednosti 62,9 miliona eura, deset projekata iz oblasti društvenih djelatnosti vrijednosti 74,2 miliona eura i devet projekata iz oblasti ostala infrastruktura vrijednosti 28,3 miliona eura – navodi se u saopštenju Vlade.\nKada su u pitanju projekti iz oblasti energetike na listi se nalazi korišćenje hidropotencijala i upravljanje vodama slivova Drine, Pive, Tare, Ćehotine, Lima, Ibra i Morače sa hidroelektranama na Morači i Komarnici, crnogorski dio interkonekcije Italija – Crna Gora – Srbija/Bosna i Hercegovina, Jonsko-jadranski gasovod, projekat ekološke rekonstrukcije TE Pljevlja sa toplifikacijom grada Pljevalja. Među prioritetima je i unaprijeđenje energetske efikasnosti u javnim zgradama i projekat unaprijeđenja kvaliteta napajanja turističkih regija energijom.\n– Iz oblasti saobraćajne infrastrukture na listi su obilaznice oko Budve i Tivta, most preko Veriga, nastavak rekonstrukcije željezničke pruge Bar – Vrbnica, dionica Mateševo – Andrijevica autoputa Bar – Boljare, razvoj aerodroma Tivat i dionica puta Šćepan Polje – Plužine – navodi se u Vladinom saopštenju.\nKada se govori o oblasti zaštite životne sredine, na listi su unaprijeđenje vodosnabdijevanja Cetinja i Pljevalja, prečišćavanje otpadnih voda na Cetinju, u Bijelom Polju, Plavu i Rožajama, kao i različiti projekti tretiranja otpada u Baru, Rožajama, Kolašinu, Beranama i Mojkovcu.\nTakođe, na utvrđenoj listi su i brojni projekti koji se odnose na društvenu djelatnost.\n– Iz oblasti društvenih djelatnosti među projektima sa uže liste su izgradnja zatvora u sjevernoj regiji, unaprijeđenje efikasnosti sudstva, specijalna zdravstvena ustanova u ZIKS-u, izgradnja jedinstvenog informacionog sistema pravosuđa (ISP), izgradnja zgrade Državnog tužilaštva u Podgorici kao i rekonstrukcija ili dogradnja vrtića u Podgorici, Kotoru i Bijelom Polju – dodaje se u saopštenju.\nPrioritetna je i gradnja dvije osnovne škole u Podgorici, gimnazije u Podgorici, Ulcinju i Baru, kao i rekonstrukcija podgoričkog Studentskog doma. Iz oblasti ostale infrastrukture na užoj listi su Naučno tehnološki park Vlade i Univerziteta Crne Gore, rekonstrukcija Kraljevskog pozorišta „Zetski dom“, zgrade zatvora u Starom gradu Kotoru, sanacija zgrade Nacionalne biblioteke „Đurđe Crnojević“, zgrada Državnog arhiva, infrastrukturno opremanje biznis zona u Mojkovcu i Kolašinu.\nIz Vlade je saopšteno da je data saglasnost da se na jedinstvenu listu prioritetnih infrastrukturnih projekata uvrste i projekti Međunarodni institut za razvoj održivih tehnologija na prostoru jugoistočne Evrope sa misijom Nauka za mir i izgradnje dva objekta za tri klinike Kliničkog centra Crne Gore – za infektivne bolesti, dermatovenerologiju i za psihijatriju. Procijenjena vrijednost izgradnje objekata klinika iznosi 7,4 miliona eura.


Radovi na rekonstrukciji Slavije počeće u drugoj polovini maja i ako budu ispoštovani svi rokovi ovaj gradski trg sa okolnim saobraćajnicama zasijaće do kraja novembra.\nPri kraju radovi na fontani\nGodinama najavljivano generalno sređivanje dva veoma važna poteza, od Autokomande do Slavije i od Vukovog spomenika do Bogoslovije, konačno će biti završeno. Izvođač radova biće MBA “Ratko Mitrović”, a rok za završetak svih planiranih radova je 180 dana od njihovog početka.\n- Radovi će početi u Ruzveltovoj ulici 1. maja, da bi se zatim krenulo i sa rekonstrukcijom Bulevara oslobođenja i Slavije, posle čega će se oni odvijati paralelno - rečeno je na prezentaciji u Gradskoj upravi.\nBudući izgled moderne Slavije\nOvako će izgledati krajem novembra\n- Planirano je da prva faza traje 12 dana, i da se tada odrade prelazi preko bočnih saobraćajnica, od Kneginje Zorke i Karađorđevog parka. U toj fazi neće biti nikakvih izmena u saobraćaju. Druga faza je od Bulevara oslobođenja ka Slaviji, gde će se raditi leva strana ulice. Saobraćaj u bulevaru bi se odvijao samo u trakama u smeru od Veterinarskog fakulteta ka Slaviji. Za ovu fazu postavljen je rok od 58 dana - objasnili su iz Sekretarijata za saobraćaj.\nTreća faza biće nalik na drugu, samo što će se raditi desna strana od Veterinarskog fakulteta ka Slaviji, a ceo saobraćaj će se premestiti na suprotnu stranu kolovoza i rok za završetak je 55 dana.\nRadove će izvoditi MBA "Ratko Mitrović"\n- Poslednja četvrta faza izvodiće se 55 dana, u samoj zoni Trga Slavija. Za vreme radova na Slaviji sav saobraćaj primaće dva bitna koridora - Bulevar oslobođenja i Nemanjina, kao i prolaz iz Makenzijeve ka Beogradskoj ulici - dodaju iz Sekretarijata.\nVelike promene će pretrpeti i gradski prevoz. Autobus 31 će ići kroz Bulevara oslobođenja, Nemanjinu i Kneza Miloša.\n- Biće privremeno uveden autobus 9A od Banjice do Slavije, a sa Novog Beograda do Slavije saobraćaće 9L. U Makenzijevoj i Kralja Milana trolejbusi će funkcionisati normalno. Od Kneginje Zorke u smeru ka centru grada saobraćaće linije 33 i 48, koje će se kretati kroz Makenzijevu, a u suprotnom smeru te linije će koristiti Njegoševu i Svetozara Markovića i preko Nemanjine će se vraćati nazad - rekao je Milan Janković, ispred Sekretarijata za javni prevoz.\nKolaps u najavi tokom radova\n* Bočne saobraćajnice od Kneginje Zorke do Karađorđevog parka (12 dana)\n* Od Bulevara oslobođenja ka Slaviji - leva strana (58 dana).\n* Od Bulevara oslobođenja ka Slaviji - desna strana (55 dana)\n* Radovi na Trgu Slavija (55 dana)\nI RUZVELTOVA U ČETIRI DELA\nI uređivanje Mije Kovačevića i Ruzveltove će se raditi u četiri faze, sve ukupno 180 dana.\n- Prva faza počeće od Bogoslovije do Ulice Čarlija Čaplina. Druga će obuhvatiti Čarlija Čaplina do Svetog Nikole gde će obe ulice biti zatvorene, treća od Bulevara kralja Aleksandra do Kraljice Marije, koja zbog okolnih fakulteta mora da bude završena tokom leta. Poslednja faza biće od Kraljice Marije do Ulice svetog Nikole.\nPREDVIĐENI BONUSI I PENALI\nUgovor sa izvođačem radova MBA “Ratkom Mitrovićem” predviđene su nagrade i penali. Ukoliko se radovi završe pre vremena, za svaki dan biće 0,4 odsto, a vrednost bonusa ne može preći 10 odsto. Penali za kašnjenje prilikom izvođenja radova su 0,1 odsto za svaki dan u međurokovima i 0,4 odsto na kraju, a ukupno ne može da bude više od 15 odsto vrednosti ugovora.\nOPET PROBIJEN ROK ZA GRADNJU Prihvatilište za decu i ove zime ostaje na staroj adresi


Izvor: B92, 09.Okt.2019, 07:12\nSAD su 2019. godine suočene ilegalnim ulascima iz Meksika, uglavnom državljana centralnoameričkih država koji >> Pročitaj celu vest na sajtu B92 << beže od nasilja i siromaštva. Taj priliv je izazvao krizu na granici s pretrpanim prihvatnim centrima i očajnim sanitarnim uslovima.\nUprkos "politici nulte tolerancije" na granici prema porodicama, uz hapšenje roditelja i stavljanje dece u prihvatne centre, hapšenja su dostigla vrhunac od 144.000 u maju. Od tada broj uhapšenih opada i u septembru je iznosio 52.000, rekao je Morgan.\nUkupno je svega 115 kilometara opremljeno novim sistemom zaštite koji obuhvata fizičku barijeru, rasvetu i puteve za patroliranje, rekao je Mark Morgan. On je dodao da do 2020, kada Tramp izađe na izbore za drugi mandat, granična policija očekuje da će taj sistem biti produžen na 700 kilometara granice.\nSkoro milion ljudi uhapšeno je na američko-meksičkoj granici tokom fiskalne 2019. godine, izjavio je zvaničnik Američke carinske i pogranične zaštite Mark Morgan...Ipak, broj uhapšenih opao je u septembru četvrti mesec za redom, rekao je Morgan objašnjavajući da je prošlog meseca privedeno...


10.12.2018. / 14:48\nBANJALUKA – „MG Mind“ je nastavio danas s kupovinom akcija Nove banke transakcijom vrijednom nešto više od četiri miliona maraka.\nKompanija „MG Mind“, u vlasništvu biznismena Mladena Milanovića Kaje, započela je preuzimanje pozicije najvećeg akcionara Nove banke u srijedu, 5. decembra, kada je kupila akcije vrijedne 2,9 miliona KM od firme „Financ“.\nU tekstu „Kaja preuzima Novu banku“, portal CAPITAL objavio je da će „MG Mind“ kroz nekoliko milionskih transakcija postati najveći pojedinačni akcionar banke, što se i desilo.\n“Na današnjem trgovanju prijavljena su dva blok posla sa hartijama od vrijednosti emitenta Nova banka Banjaluka, u ukupnoj vrijednosti od 4.036.431 KM”, saopšteno je iz Banjalučke berze.\nJedan blok posao vrijedan je 2,26 miliona, a drugi 1,77 miliona, dok pojedinačna cijena koju je “MG Mind” platio po akciji Nove banke iznosi 0,7 KM.\n“MG Mind” sa današnjom kupovinom akcija ima oko 12 odsto udjela u vlasništvu nad Novom bankom.\nZakazana je i aukcija za paket akcija Nove banke, i to za 17. decembar 2018. godine.\n„Predmet prodaje će biti 1.298.665 akcija, po početnoj cijeni od 0,70 KM. Standard povećanja cijene je 0,01 KM, a rok plaćanja T+2. Aukcija će se održati prema rasporedu određenim Uputstvom za trgovanje“, naveli su u Banjalučkoj berzi.\nPored firme „Financ“, akcije „MG Mindu“ prodaju ili će narednih dana prodati bivši direktor Nove banke Milan Radović koji ima 7,9 odsto akcija banke, „Interpromet“ Novi Grad Dragana Pilipovića u čijem vlasništvu je 6,2 odsto, Goran Avlijaš sa 3,2 odsto, „Euroline“ sa 2,5 odsto, te Tihomir Rožić i Tarik Balta koji imaju po 2,3 odsto akcija banke.\nAkcionari koji su odlučili da prodaju akcije naveli su da je cijena koju je “MG Mind” ponudio dobra, o čemu smo pisali u tekstovima “Kaja danas kupio akcije Nove banke vrijedne četiri miliona KM” i “„MG Mind“ postao najveći akcionar Nove banke”.\nKomentari na članak: Kaja dao još četiri miliona KM za akcije Nove banke\n11.12.2018 u 17:23\nOtvoreno pitanje, ko je novi direktor Nove banke i ko su novi clanovi Uprave???


Sarajevo: Dva vozila Ljiljan taksija isključena iz prometa - Klix.ba\nAkcija protiv nelegalnih taksista\nSarajevo: Dva vozila Ljiljan taksija isključena iz prometa\n24.1.2012. u 19:10\nFederalna uprava za inspekcijske poslove u proteklih nekoliko dana kontrolisala je rad taksista u Kantonu Sarajevo te je tom prilikom njih 20 privremeno isključeno iz prometa. Isključena su i dva taksi vozila Udruženja demobilisanih boraca - Ljiljan taksi.\nInpektori Federalne uprave za inspekcijske poslove su, uz pomoć policije, večeras isključili dva automobila Ljiljan taksija iz prometa. Tom prilikom, skinute su registarske oznake sa Audija i Golfa 4.\nPodsjetimo, kontrolu je od 09. do 20. januara 2011. godine vršio Inspektorat saobraćajne inspekcije Federalne uprave za inspekcijske poslove, a radi se o nastavku kontrola od septembra i oktobra 2011. godine.\n"U obavljenim kontrolama sačinjeno je 56 zapisnika sa utvrđenim nedostacima, a u 20 slučajeva poduzeta je zakonom maksimalna represivna upravna mjera privremenog isključenja vozila iz prometa do otklanjanja nedostataka utvrđenih kontrolom i izvršenja prekršajnog naloga", navode u Federalnoj upravi za inspekcijske poslove.


Ljubodrag Savić: Rast BDP-a ne znači implicitno rast standarda | Gde Investirati\n“BDP kao sintetički pokazatelj nije najpouzdaniji, mi se uvek nadamo da će porastom BDP-a rasti standard. Nekada se desi, a nekada ne”, kaže Savić u emisiji na N1 i dodaje da je privredni rast dobar zbog nekih drugih stvari poput redovnijeg servisiranja javnog duga ili obaveza iz budžeta.\nSrbija, prema rečima profesora, rast BDP-a u prvom tromesečju ove godine ima u odnosu na nisku prošlogodišnju osnovicu, kada se Srbija još nije u potpunosti oporavila od poplava.\nOnpodseća i da Srbija posle “sjajnog” rasta BDP-a od 2001. do 2008. godine, od 5,5 odsto, nije uspela da premaši 70 odsto BDP-a iz 1989. godine, dok su ostale ozbiljne zemlje u tranziciji još pre 10, 15 ili 20 godina premašile predtranzicioni nivo.\nOn upozorava i da su procene Evropske komisije i MMF-a i dalje samo prognoze koje se verovatno baziraju na očekivanjima da se pokrene proizvodnja u Železari Smederevo i povećaju strane direktne investicije. Savić podseća i da je MMF 2009. godine prognozirao pozitivan rast svetske privrede, a da se desilo sasvim supronto, kao i da su se dugoročne prognoze te institucije uvek pokazivale kao pogrešne. Procene rasta BDP-a, Savić više vidi kao podršku Evropske komisije formiranju nove vlade i nastavku započetih reformi.\nKada je reč o direktnim stranim investicijama, Savić objašanjva da u Srbiju dolaze četiri vrste investitora – jedni su kompanije iz velikih zemalja čijim interesima teško možete da se usprotiviti, drugi su oni koje pojedini ministri “provode kroz lavirint srpskih propisa”, teći se kockaju na tržištu akcija i obveznica, a četvrti dolaze da rade i zarade poštujući lokalne propise. Poslednjih je, nažalost, najmanje, konstatuje Savić i dodaje da Srbija mora da napravi poslovni ambijent, a još je daleko od toga.\nPrevious Aerodrom Nikola Tesla zapošljava još 60 radnika u 2016.\nNext Lockheed Martin Danskoj isporučuje avione vredne 3 milijardi dolara\nTags BDPLjubodrag Savićživotni standard


„Kraljevi maline“ jači od države - Grad Prijepolje\nGrad Prijepolje > Vesti > Društvo > „Kraljevi maline“ jači od države\n„Kraljevi maline“ – srpski hladnjačari, još jednom su bili jači i od države i od seljaka: usred berbe i otkupa napravili su potpuni haos na tržištu, pa će prema procenama udruženja malinara – polovina uzgajivača odustati od posla kojim su prehranjivali porodice, a Srbija će izgubiti svoj najjači poljoprivredni brend. Nepravilnosti na terenu su brojne, od samovolje u formiranju cena, preko blanko priznanica koje izdaju kooperantima, do bezmalo nasilnog smanjenja cena na osnovu nepravilnog klasiranja primljenog roda…\n– Tenzije među proizvođačima su ogromne, nezadovoljstvo raste i cela ova sezona izgleda kao prevara srpskih „kraljeva maline“, na štetu države i seljaka. Znamo da inspekcije na terenu rade kao nikada do sada, znamo da pronalaze nepravilnosti kod hladnjačara na svakom koraku, ali razrešenja još nema – kaže Slađana Stanković, predsednica skupštine Udruženja poljoprivrednih proizvođača Užica. – Mnogi proizvođači ovu sezonu neće preživeti, čak se i među seljacima javljaju tenzije, jer se oni pitaju zašto jedni dobijaju više, a drugi manje novca za isti kvalitet maline.\nOnde gde je cena istaknuta, prvu klasu maline hladnjačari plaćaju u proseku 125 dinara, drugu 80, a treću 60 dinara. Dešava se, međutim, da hladnjačari klasiranje obavljaju naknadno i većinu roda svrstavaju u drugu klasu, pa seljaci ostaju „kratkih rukava“.


Audicija za mlade glumce u Brčkom - Klix.ba\nDramski studio "Arlekino" koji djeluje pri Bošnjačkoj zajednici kulture "Preporod" Brčko, uskoro će upriličiti održavanje audicije za 40 novih polaznika, rečeno je danas na konferenciji za novinare.\nNa konferenciji, Rubina Sarajlić, diplomirana glumica i voditeljica "Arlekina", te mlada glumica Asja Čandić pozvale su sve zainteresovane mlade Brčake da se odazovu na audiciju 30. oktobra u zgradi "Islahijeta".\nDa bi izašli na audiciju, oni mlađeg uzrasta od 7 do 13 godina treba da pripreme po jednu pjesmu i recitaciju, a kandidati na audiciji starosti od 14 do 18 godina pored pjesme i recitacije trebaju pripremiti i monolog, rečeno je na konferenciji.\nDramski studio "Arlekino" od 2004. godine, od kada je osnovan pripredio je sedam predstava za djecu i omladinu, s kojima je nastupio dvadeset puta širom BiH i u Srbiji, kazala je Elvira Čavalić, tehnički sekretar "Preporoda", i istakla da su neke od predstava i članovi "Arlekina" nagrađivani na nekim od festivala.\nČavalić je dodala, da su u toku i pripreme za novu predstavu, a da će do kraja godine, te za blagdan Kurban-bajram, "Preporod" realizirati i dvije književne promocije autora i njihovih djela kao i izložbu filigranskog nakita u zgradi "Islahijeta".


Beograd 27. april 2017. 15:59\nAnketa o prihodima i uslovima života u Srbiji pokazuje da naša zemlja ima najveću nejednakost u raspodeli dohotka u Evropi u poslednje tri godine, merenu takozvanim Džini koeficijentom (grafik „Džini koeficijent za evropske zemlje“ - u prilogu). Dodatno, u Srbiji 20 odsto stanovništva sa najvišim dohotkom zarađuje čak devet puta više od 20 odsto najsiromašnijih i da je taj raspon najveći u Evropi.\nDa je visoka nejednakost loša za ekonomski rast i njegovu održivost, pokazuju i istraživanja Međunarodnog monetarnog fonda i OECD-a. Pored toga, stanovnici zemalja koje imaju najmanje izražene nejednakosti, poput Norveške, Islanda, Švedske, Danske i Holandije, iskazuju i najveće zadovoljstvo svojim životom (grafik „Nejednakost i sreća“ - u prilogu). Nejednakost koja raste u dužem vremenskom periodu, kao što se to dešava poslednje tri decenije u Sjedinjenim Američkim Državama i Velikoj Britaniji, dovodi do socijalnih i političkih problema i promena, što se moglo videti u nedavnim iznenađujućim pobedama Bregzit opcije i Donalda Trampa na predsedničkim izborima u SAD.


Novosti | Poslovni Katalog BiH i Srbije\nJanuary 21, 2018\tComments Off on Uskoro Zakon o srednjem obrazovanju i vaspitanju u RS: Učenike očekuje više praktične nastave u privredi\nNovim Zakonom o srednjem obrazovanju i vaspitanju čije usvajanje se očekuje u prvom kvartalu ove godine predviđene su mnoge promjene u cilju prilagođavanja obrazovanja potrebama tržišta.\nTo je „EuroBlic“ izjavio ministar prosvete i kulture RS Dane Malešević, koji je precizirao da je ovim dokumentom, koji je u završnoj pripremi, stavljen akcenat na povezivanju srednjeg stručnog obrazovanja i privrede.\n- Naš cilj, regulisan novim Zakonom i reformom sistema srednjem obrazovanja i vaspitanja je osposobljavanje pojedinaca za posedovanje neophodnog znanja, vještine i kompetencija potrebnih tržištu rada, poslodavcima i privredi – smatra Malešević. Na tom planu značajniju ulogu imaće spoljni saradnici.\nBitne promjene u poređenju sa dosadašnjom praksom odnose se i na trajanje praktične nastave.\nZnačajna aktivnost, navode Ministarstvu prosvete i kulture RS, usmjerena je na podršku upisa u trogodišnje stručne škole kao direktan odgovor na zahteve tržišta rada i potreba privrede.\nJanuary 21, 2018\tComments Off on Aleksandar Vučić: Zadovoljan sam, obavio sam važan posao za narod\nPredsednik Srbije Aleksandar Vučić izjavio je da mu "nije bilo lako i prijatno" ali da je zadovoljan boravkom na Kosovu i Metohiji. Kako je rekao, zadovoljan je jer je obavio "izuzetno važan posao" za ujedinjenje sprskog naroda na KiM.\n"Imao sam obavezu da svima njima kažem šta je interes srpskog naroda, a to je da moraju dda ostanu da žive na svojoj zemlji. Onoliki broj ljudi koji me je dočekao u Lapljem Selu nikada nikoga nije sačekao od uvođenja višestranačja. Dobro sam razumeo da su ti ljudi došli da se bore za svoju zemlju i narod, svoje prodice, za opstanak", rekao je Vučić u intervjuu za "Večernje novosti."\n"Prvo, da ima ljudi koji žive bogato, a primaju velike plate od države Srbije, dok drugi nemaju ništa od države. Drugo, ti ljudi su mi jasno stavili do znjanja, a i sam sam tog uverenja, da možemo sa malo više truda i angažmana da im pomognemo i olakšamo život. Treće, čini mi se da sam na racionalan i realan način govorio o situaciji na Kosovu i Metohiji, pa makar to mnogi ne voleli da čuju", dodao je on.\n"Ne traže osvetu. Traže da mogu da budu Sri i da žive na svom ognjištu. Zaista je mnogo bilo divnih ljudi sa gorkim sudbinama", rekao je Vučić.\n"Ko me to napada? Rada Trajković koja predstavlja 0,0001 odsto Srba na KiM. Takvi mnogo vole neke strane kancelarije, ali džaba kada ih narod ne voli. Ili Dragan Đilas - čovek koji organizuje emisije 'Teleton' ne bi li se u svakoj od njih pojavio i izigravao najvećeg humanitarca, pri čemu se on sve više bogatio, a narod bivao sve siromašniji", poručio je Vučić.\nNapomena: Tekst preuzet sa portala b92.net i objavljen bez uredničke intervencije.\nJanuary 21, 2018\tComments Off on Više od 100.000 Grka na ulicama Soluna zbog riječi “Makedonija”\nViše od 100.000 Grka okupilo se u nedjelju u Solunu na demonstracijama protiv upotrebe riječi "Makedonija" u bilo kakvom rješenju spora između Atine i Skoplja.\nU protestima su učestvovali sveštenici, članovi makedonskih sindikata iz Severne Grčke, konzervativni i socijalistički lokalni političari i vojni penzioneri preneo je grčki portal grikreporter.\nProtest je protekao mirno, sa nekoliko čarki koje su se dogodile između demonstranata i anarhista obučenih u crno koji su pokušali da se ubace među demonstrante.\nOvonedeljni pregovori između glavnih pregovarača Grčke i Makedonije, pod posredovanjem diplomate UN Metjua Nimica, nisu doneli konkretne rezultate, ali su neki predlozi vezani za ime izneti na pregovarački sto.\nProšlonedeljna anketa pokazala je da većina Grka ne želi da se reč "Makedonija" upotrebi ni u jednom rešenju.\nGrčka blokira pokušaje Makedonije da se pridruži NATO i EU, tvrdeći da naziv Makedonija podrazumeva polaganje teritorijalnih prava na istoimeni severni grčki region, koji obuhvata i grad Solun.\nDok se spor ne reši, Atina je pristala da se Makedonija na međunarodnom planu naziva "Bivša Jugoslovenska Republika Makedonija" (BJRM), a pod tim imenom je i primljena u UN 1993. godine.\nJanuary 21, 2018\tComments Off on Ko je meta: Zašto Amerika ne objavi šta se to opasno sprema u BiH?\nStručnjak za bezbijednost iz Republike Srpske Predrag Ćeranić smatra da se može zaključiti da postoji opasnost od terorističkih napada na prostoru Zapadnog Balkana i bez američkog upozorenja. Hibridno ratovanje iz Sirije, odnosno sa Bliskog istoka, seli se na Zapadni Balkan, a dokaz za to je ubistvo Olivera Ivanovića i kampanja koja se vodi protiv institucija Republike Srpske, kaže Ćeranić.\n"Mislim na čitavu propagandu, naročito protiv institucije predsjednika. Postoji jedna nit koju povlače oni koji žele destabilizaciju Zapadnog Balkana, odnosno prostora na kome živi srpski narod. Očito je da američke službe koje su vrlo moćne, organizovane i u operativnom smislu sigurno involvirane u DAEŠ, Al Kaidu i druge terorističke organizacije, imaju dovoljno informacija, pa upozoravaju svoje građane da ne idu na prostore gdje očekuju terorističke napade", kaže Ćeranić.\nOn dodaje da je posljednja epizoda kampanje, koja je pokrenuta povodom stvaranja navodne paravojske u Republici Srpskoj, zapravo paravan da se prikrije stvarna opasnost od povratnika sa sirijskog ratišta.\nVeć godinu dana Bagdadi šalje poruke da dobrovoljci ne dolaze u Siriju, već da u svojim zemljama izvode terorističke akcije koje idu u prilog ostvarivanju ciljeva Islamske države. Napade treba očekivati, ali im se treba na vrijeme suprotstaviti, kaže Ćeranić.\n“Bilo bi jako korisno kada bi ista ta upozorenja, ali mnogo konkretnija sa operativnim podacima, bila ustupljena Ministarstvu unutrašnjih poslova Republike Srpske i službama bezbijednosti Republike Srbije, kako bi se preduzele preventivne mjere da se to ne dogodi“, kaže ovaj stručnjak za bezbijednost iz Republike Srpske.\nProfesor Miroljub Јeftić, urednik časopisa "Politikologija religije" takođe smatra da upozorenja Stejt departmenta treba shvatiti veoma ozbiljno, posebno nakon ubistva Olivera Ivanovića, ali da je ključna činjenica da se u Bosni, kao i na Kosovu, nalaze kampovi za obuku terorista.\n"Amerikanci upozoravaju zato što u ovom momentu sigurno imaju neke podatke da bi iz tih centara, kojih u Bosni zaista ima mnogo, a najpoznatija je Gornja Maoča u okolini Tuzle, moglo da se krene u terorističke akte protiv vitalnih interesa SAD, Bosne i Hercegovine, vitalnih interesa srpskog i hrvatskog naroda", kaže Јeftić.\nOn primjećuje da su Amerikanci do sada izbjegavali da govore o potencijalnim terorističkim napadima na ovim prostorima, iako znaju da se kampovi za obuku terorista nalaze i na Kosovu i u Bosni. I on smatra da su razlozi za to, kada je riječ o prostoru Balkana, čisto politički, ali da ih je promjena situacije na Bliskom istoku na to primorala.\n"Izbjegavali su da te stvari ističu, iz vrlo jednostavnog razloga, zato što svako spominjanje da je bosanski islam, odnosno albanski na Kosovu i Metohiji-islam Al Kaide, dovodilo u pitanje legitimitet američke pomoći ovim entitetima, a bez Amerikanaca entiteti ne bi bili formirani, niti bi postojali", kaže Јeftić.\nStručnjak za bezbijednost Predrag Ćeranić kaže da ima veliko povjerenje u rad Ministarstva unutrašnjih poslova, ali da su, kada je riječ o službama bezbijednosti koje djeluju na prostoru BiH, kao što je obavještajna agencija SIPA, stvari drugačije.\n"Mnogo manje imam povjerenja u te institucije. Nažalost, saradnja sa Ministarstvom unutrašnjih poslova Srpske nije na zadovoljavajućem nivou, što nije dobro, ne samo za Republiku Srpsku, već za cijelu Bosnu i Hercegovinu. Mislim da se te institucije više bave nekim drugim stvarima koje su u odnosu na terorizam marginalne", zaključuje Ćeranić.\nU upozorenju Stejt departmenta, koje je objavljeno 10. januara, navodi se da teroristi mogu da napadnu uz malo ili nikakvo upozorenje turističke lokacije, saobraćajna čvorišta, pijace, trgovačke centre, hotele, klubove, restorane, vjerske objekte, parkove, velike sportske i kulturne događaje, obrazovne institucije, aerodrome i ostala javna mjesta.\nPlanina Kozara bilježi sve veći broj posjeta\nJanuary 21, 2018\tComments Off on Planina Kozara bilježi sve veći broj posjeta\nPlanina Kozara iz godine u godinu bilježi sve veći broj posjeta. Zimska sezona na ovoj planini uveliko je u toku. Zbog visokih temperatura i nedostatka padavina, sezona skijanja počela je nedavno, obezbijeđeni su i topovi za pravljenje vještačkog snijega, pa se u narednom periodu očekuje i veća posjeta skijaša.\nNetaknuta priroda i čist vazduh tokom čitave godine privlače turiste na Kozaru. Željno iščekivani prvi snijeg koji je nedavno pao na "krajiškoj ljepotici", okupio je brojne ljubitelje zimskih sportova. Ipak, za prave spustove moraće da sačekaju još malo.\n"Prelijepo je ovdje. Malo nam vrijeme ne ide na ruku, kiša je padala, zatvorena je staza, pa što se kaže, penzionerski, malo se spuštamo, zagrijavamo noge", rekao je Boris Hvala iz Banjaluke.\nObezbijeđeni su topovi za pravljenje vještačkog snijega, koji bi ljubiteljima skijanja narednih dana trebalo da obezbijede neophodan komfor.\nNa raspolaganju skijašima su dvije staze dužina 600 i 900 metara, dok oni najmlađi skijaši svoje prve skijaške korake mogu da naprave na dječijoj stazi dužine 300 metara.\nNajmlađi su se najviše obradovali prvom ovogodišnjem snijegu.\n"Ovdje je lijepo, pogotovo u motelima. Hrana je dobra i staze su lijepe", izjavio je Omar Delić iz Bihaća.\nMnogi su danas na Kozaru došli i da bi uživali u šetnji planinskim stazama. Broj domaćih i stranih turista koji posjećuju Kozaru veći je iz godine u godinu. Tokom prošle godine Kozaru je posjetilo 128 hiljada ljudi.\n"Nama je svakako cilj da zadržimo onu prethodnu godinu i da se ne vraćamo unazad, pa za očekivati je da i ove godine imamo brojku od tih 120 hiljada", istakao je direktor NP "Kozara" Dragan Rončević.\nU toku su i pripreme za dvanaestu turističko-privrednu manifestaciju "Dani zime na Kozari" koja će na ovoj planini biti održana 3. i 4. februara, s ciljem promocije turističkih potencijala Kozare.\nJanuary 21, 2018\tComments Off on Dodik: SNSD će imati kandidate za člana Predsjedništva BiH i predsjednika RS\nPredsjednik SNSD-a Milorad Dodik izjavio je danas u Banjaluci da će ova politička partija na predstojećim opštim izborima imati kandidate za člana Predsjedništva BiH i predsjednika Republike Srpske.\nU oktobru će biti održani opšti izbori u BiH.\nCrnadak: Savez za promjene sa zajedničkim kandidatima na predstojećim opštim izborima\nJanuary 21, 2018\tComments Off on Crnadak: Savez za promjene sa zajedničkim kandidatima na predstojećim opštim izborima\nSavez za promjene će na predstojećim opštim izborima nastupiti sa zajedničkim kandidatima za predsjednika Republike Srpske i za srpskog člana Predsjedništva BiH, izjavio je danas potpredsjednik Partije demokratskog progresa /PDP/ Igor Crnadak.\nOn je novinarima u Banjaluci rekao da će jedan kandidat biti iz PDP-a, a drugi iz SDS-a.\n"U Savezu za promjene postoji visok stepen razumijevanja i međusobnog uvažavanja i jasno je da ćemo na izbore na platformi koja je pokazala rezultat na izborima 2014. godine - sa dva zajednička kandidata. Imena će biti poznata nakon što stranački organi donesu svoje odluke", rekao je Crnadak.\nOn je najavio da 28. januara biti održana sjednica Glavnog odbora PDP-a na kojoj će jedna od glavnih tema biti priprema za izbore i dvije ključne kandidature za te inokosne funkcije.\nJanuary 21, 2018\tComments Off on Otvoren Konfucijev institut u Banjaluci\nBanjaluka je dobila Konfucijev institut. Otvoren pri banjalučkom Univerzitetu na Fakultetu političkih nauka, postao je dio porodice od 525 ovih instituta u svijetu, koje pohađa devet miliona učenika i studenata.\nInstitut je plod dugogodišnje saradnje, koja će postati još jača i to u oblasti obrazovanja i kulture između Republike Srpske i Kine, poručio je predsjednik Milorad Dodik.\nBesplatno pohađanje kurseva kineskog jezika, izučavanje kulture, posjeta Kini radi usavršavanja, saradnja sa kineskim fakultetima i razmjena studenata – mogućnosti su koje polaznicima pruža Konfucijev institut u Banjaluci. Njegovo otvaranje važan je dan za Republiku Srpsku i banjalučki Univerzitet, ali i dokaz prijateljstva i uspješne saradnje, poručeno je sa otvaranja.\nOtvaranje Konfucijevog instituta u Banjaluci / Foto: RTRS\n"Stekla sam prijateljski utisak naroda iz Republike Srpske prema narodu u NR Kini. U svijetu ima preko 500 Konfucijevih instituta, ali se nadam da će ovo postati najbolji"m rekao je rektor Univerziteta u Tjenđinu za tehnologiju i obrazovanje Liu Sin.\n"Kina je nezaobilazan centar moći u svijetu, te je prisutna na ovim prostorima posredstvom inicijative 16 plus. Radujem se što će u ovog mjeseca biti promovisano nekoliko osnovnih škola u Republici Srpskoj, gde će biti eksperimentalno izučavan kineski jezik", istakao je predsjednik Republike Srpske Milorad Dodik.\nTime će se doprinijeti razmjeni u oblasti obrazovanja, nauke, kulture i ekonomije između naroda Republike Srpske i Kine, smatra v.d.rektora banjalučkog Univerziteta Radoslav Gajanin.\n"Cilj je izučavanje kineskog jezika i kulture u institutu, ali i izučavanje srpskog jezika studenata iz Kine. Preko ambasada uspostavljene su tesne diplomatske veze, smatram da Konfucijev insitut sve te oblasti saradnje dodatno unapređuje", dodao je Gajanin.\nOvim je završena realizacija značajnog projekta, poručila je premijerka Željka Cvijanović. Dobra saradnja sa Kinom ogleda se i u interesovanju njihovih kompanija i institucija za strateške projekte u Republici Srpskoj.\n"Posebno smo zadovoljni činjenicom da su zaintersovani za nekoliko strateških projekata u Srpskoj kada je riječ o saobraćajnoj infrastrukturi i energetici. Sada ulazimo u veliki projekat unapređenja saradnje u obrazovanju", poručila je Cvijanović.\nU Banjaluku je doputovala i delegacija kineskog grada Tjenđina, sa kojima su ranije razgovarali predsjednik i premijerka Srpske. Došli su, kažu, da predstave svoj Univerzitet i plaketu koju je dobio Konfucijev institut u Banjaluci.\n"Kina dugo sarađuje sa zemljama na prostoru Evrope, a ovim projektima, inicijativom pojas i put, ta saradnja je postala sve jača i predstavlja platformu za dalju saradnju. U narednim godinama nadam se da ćemo postati grad partner Banjaluci", izjavio je predstavnik dogradonačelnika Tjenđina Džang Đije Li.\nOtvaranju je prisustvovala i ambasadorka Kine u BiH Čen Bo. Ministar spoljnih poslova BiH Igor Crnadak poručio je da je otvaranje Konfucijevog instituta važna stvar za Banjaluku, Srpsku, ali i čitavu BiH, upravo jer je povezuje sa Kinom.\nNakon ceremonije otvaranja Konfucijevog instituta, od 19 časova u Kulturnom centru Banski dvor zakazan je gala koncert na kojem će nastupiti Simfonijski orkestar Akademije umjetnosti Univerziteta u Banjaluci i umjetnička grupa Univerziteta tehnologije i obrazovanja iz Tjenđina.\nVujačiću povećana kazna zbog smrti dečaka


Trzavice u Vladi Srbije zbog Kosova\nMinistar spoljnih poslova Ivica Dačić izjavio je danas da “ne pamti” da je “neko toliko napao predsednika Aleksandra Vučića, kao što je to učinio ministar za tehonološke inovacije Nenad Popović kritikom ideje da je razgraničenje moguće rešenje za Kosovo”. “Tu je situacija jasna, Popović ne podržava ono što je izneo predsednik Vučić. Ako neko misli da je Popović napao mene, taj nema pojma o politici”, rekao je Dačić.\nOn je za TV Pink naveo i da je za njega neshvatljivo “busanje u grudi Popovića”, koje je i za Srbiju “veoma štetno”, jer navodno vodi ka nejedinstvu. Dačić je kazao da je Popović verovatno “pogrešno informisan” da je ruski predsednik Vladimir Putin protiv ideje razgraničenja i da zbog toga iznosi takve stavove.\n“Pre pet godina Putin se saglasio sa ovim predlogom. Lično sam razgovarao sa Putinom i ja i Vučić nebrojeno puta”, rekao je Dačić.\nPopović je juče izjavio je da će o svom radu u Vladi razgovarati isključivo sa predsednikom Aleksandrom Vučićem, sa kojim se i dogovarao o ulasku.\n“Dačić se o tome ništa ne pita, on se sa mnom nije dogovarao kada sam ušao u Vladu i ja ću o tome razgovarati sa predsednikom koji jedini ima pravo da odlučuje o tome”, kazao je Popović za Radio televiziju Srbije.\nOn je ponovio da je dobro što je Dačić navodno korigovao svoju izjavu da je razgraničenje državna politika po pitanju Kosova.\n“To nije utvrdio nijedan državni organ”, rekao je Popović i dodao da se on zalaže isključivo za poštovanje Ustava i preambule koja govori da je celo Kosovo Srbija.\nPopović je kazao i da rešenje za Kosovo treba da bude kompromisno, odnosno da Kosovu treba dati “najveću autonomiju koja trenutno postoji u svetu”.


U selu Neradovac asfaltiraju se trotoari - JUGPRESS\nU selu Neradovac asfaltiraju se trotoari\nU okviru Komunalnog programa za ovu godinu u Neradovcu se izvode radovi na asfaltiranju trotoara u dužini od 1, 4 kilometra. Iz gradske kase u te svrhe izdvojeno je 4, 63 miliona dinara.\nRadove izvodi preduzeće „Saba Belča“ iz Preševa.\nNa ovoj deonici u cilju povećanja bezbednosti postavljeni su i usporivači saobraćaja, takozvane platforme.\nRadove su, u utorak, obišli Marjan Stanković, pomoćnik gradonačelnika Vranja i Saša Pešić, šef Službe za investicije i građevinsko zemljište.\nPešić je istakao važnost izvođenja pomenutih radova u cilju unapređenja infrastrukture u seoskim sredinama i najavio skori početak radova na rehabilitaciji puta u selu Trebešinje.


PSŽ uzvraća udarac Barseloni - sprema se novi "rat" na pijaci - Admiral Bet SPORT\nPSŽ uzvraća udarac Barseloni – sprema se novi "rat" na pijaci\nNemanja Đorđević Posted on 15. maja 2019. 10:57 15. maja 2019. 10:42\nAntoan Grizman, najbolji igrač madridskog Atletika, prethodne večeri i zvanično je potvrdio da napušta "Jorgandžije".\nFrancuski krilni napadač je član Atletika bio od 2014. godine, kada je stigao iz Real Sosijedada za 30 miliona evra, a za pet sezona u Madridu odigrao je 256 utakmica i zabeležio 133 gola i 50 asistencija.\nDvadesetosmogodišnjak je bio jedan od najzaslužnijih pojedinaca na putu tima Dijega Čola Simeonea ka osvajanju Lige Evrope, kao i Superkupova Evrope i Španije.\nIstovremeno, gotovo svi španski i evropski mediji preneli su da će Barselona, koja godinama figurira kao prvi kandidat za njegov potpis, ekspresno aktivirati klauzulu od 120 miliona evra, ali bismo – prema pisanjima ovog jutra – mogli da dobijemo novi "transfer rat".\nKako navode francuske kolege, Pari Sen Žermen želi da pokvari posao Kataloncima i tako im se "osveti" za situaciju u vezi Adrijana Rabioa, ali i Frenkija de Jonga.\nRabio je odbio da potpiše novi ugovor sa "Svecima" kako bi kao slobodan igrač prešao na "Kamp Nou", dok je supertalentovani vezista Ajaksa odlučio da odbije šampiona Francuske i takođe pojača Barsu.\nNema sumnje da nas čeka još jedno vrelo leto na fudbalskoj pijaci, koja još uvek nije ni zvanično počela…\nTagovi : antoan grizman, barselona, fudbal, la liga, letnji prelazni rok, liga 1, liga šampiona, pari sen žermen, transferi\nPoznat idealni tim Superlige, u Partizanu sigurno neće biti zadovoljni?\nSlučaj "Jokić i reprezentacija" - šta kaže njegov otac? Ko daje poslednju reč?


Država ni iz dva pokušaja, jednom krajem prošle drugi put početkom ove godine, nije uspela da nađe novog vlasnika Fabrici šinskih vozila Goša iz Smederevske Palanke.\nTako ni pune dve godine od kada je u Goši počeo štrajk nezadovoljnih radnika nije izvesna sudbina nekadašnjeg najvećeg proizvođača šinskih vozila na ovim prostorima. Tender za prodaju Goše prvi put je od novembra 2017. kada je fabrika otišla u stečaj raspisan za decembar prošle godine, ali tada jedini zainteresovani kupac firma Želvoz 026 nije uplatio depozit.\nPočetna cena na javnom nadmetanju iznosila je više od 335 miliona dinara, iako je procenjena vrednost kompanije veća od 605 miliona dinara. Posle neuspelog pokušaja prodaje u decembru za kraj marta najavljena je prodaja putem neposredne nagodbe, odnosno do tada je bio rok za dostavljanje ponuda, međutim na sajtu Agencije za privredne registre Goša se i dalje vodi kao firma u stečaju čiji je vlasnik kiparska kompanija Lisnart.\nKiparska firma Lisnart holding limited je Gošu kupila početkom aprila 2017. od slovačke ŽOS Trnave. Do prodaje je došlo „preko noći“ i svega nekoliko dana nakon što se u krugu fabrike ubio jedan od radnika. Tada se 220 zaposlenih odlučilo na štrajk zbog neisplaćenih zarada, kao i neuplaćenih doprinosa za penzijsko i zdravstveno osiguranje. Bivši vlasnici iz Slovačke su napustili Srbiju pritom ostavši dužni radnicima 1,8 miliona evra, a državi na ime poreza čak četiri miliona evra.\nZbog prodaje munjevitom brzinom pojavile su se u medijima, ali i među radnicima, priče da su novi vlasnici ustvari povezani sa starim. Radnici su u međuvremenu, uz posredovanje Vlade Srbije, dobili deo novca koji im je bivši vlasnik ostao dužan. Štrajk je potrajao do polovine septembra 2017, da bi početkom novembra te godine Goša otišla u stečaj.


PARTIZANOVA DEFANZIVA OČAJNA NA BRDU: Sada će biti jača u završnici sezone na dva fronta - Domaći fudbal, Fudbal, The Best Of\nHotSport»Domaći fudbal, Fudbal, The Best Of»PARTIZANOVA DEFANZIVA OČAJNA NA BRDU: Sada će biti jača u završnici sezone na dva fronta\nMirko Marković| 2018-04-21T10:14:59+00:00\t21. apr 2018. 10:05|0 komentara|HotSport\nŠest golova u dva poslednja meča primili su crno-beli, pa sledi par promena u poslednjoj liniji pred novi megdan sa ‘brđanima’.\nDva poraza u četiri dana nisu uobičajena za Partizan, a pogotovo da se mreža zatrese čak šest puta za 180 minuta. Rešenje traži trener Miroslav Đukić pred sutrašnji novi megdan sa ‘brđanima’ u borbi za bodove u Humskoj od 19 časova.\nPoraz u prvom meču polufinala Kupa Srbije, kako saznaje HotSport naterao je kormilara crno-belih da izmeni sutra startni tim u koji se posle skoro dva meseca pauze vraća Milan Mitrović.\nIskusni defanzivac se povredio još u februaru u prvom meču protiv Plzena u Beogradu.\nPored promena pozadi očekuje se da Đukić povuče još neki potez, kako bi poboljšao efikasnost ekipe, koja pored činjenice da uglavnom ima dva klasična napadača nije perfektna u zavšsnici.\nUigravanje ‘novog tima’ sledi danas popodne na treningu u Zemunelu, a zatim ekipa ostaje u karantinu u klupskom hotelu.\nTAGOVI: Partizan, Čukarički, Milan Mitrović\nŠest golova u dva poslednja meča primili su crno-beli, pa sledi par promena u poslednjoj liniji pred novi megdan sa ‘brđanima’.Povezane vesti SPORT NA TV: Poslednji radni dan u znaku fudbala i... SPORT NA TV: Rukometaši u odlučujućoj borbi na SP,... SPORT NA TV: Zvezda u Valensiji, Azijski kup hita ... Dva poraza u četiri […]


Gašenje jedna od opcija za “Montenegro erlajns” | Energetski portal Srbije\nStanje u nacionalnoj kompaniji “Montenegro erlajns” (Montenegro Airlines), po pitanju likvidnosti i dešavanja unutar kompanije, nije nimalo dobro, saopštio je nakon sastanka sa rukovodstvom ministar kapitalnih investicija, Mladen Bojanić i dodao da će odluka o sudbini nacionalnog avio-prevoznika svakako biti doneta.\nSastanku su prisustvovali Milojko Spajić, ministar finansija i socijalnog staranja, Jakov Milatović, ministar ekonomskog razvoja, kao i rudovodstvo kompanije “Montenegro erlajns” i predstavnici Agencije za zaštitu konkurencije.\n„Kompanija je u popriličnim problemima. Stanje je veoma zapušteno po pitanju finansija i kada je u pitanju zakon o konsolidaciji MA, koji je donesen pre godinu. Agencija je donela jedno privremeno rešenje da se ta pomoć obustavi i našli smo se u pat poziciji. Jedan deo sredstava je iskorišćen, a jedna blokiran“, kaže Bojanić i dodaje da kompanija ima problema sa tekućom likvidnošću.\nPrema njegovim rečima ministarstvo neće bežati ni od kakve odluke kada je u pitanju nacionalni avio-prevoznik.\n“Kakvo god da je naše viđenje u vezi budućnosti “Montenegro erlajnsa”, mi ćemo tu odluku doneti. Nećemo je odlagati kao što se unazad godinama odlagala sudbina kompanije. Nastavljamo razgovore i pokušaćemo sve što budemo mogli da uradimo kao Vlada, da pronađemo rešenje održivo za MA”, poručio je Bojanić.\nKako je naveo jedna od opcija je i gašenje ove kompanije, ali će se truditi da do toga ne dođe.\n“Ako nam svi pokazatelji kažu da je i to opcija, mi ćemo doneti rešenje. Nećemo pobeći od toga ako smatramo da nemamo drugu opciju ili da je to najbolje. Pored toga što nas obavezuju zakoni, obavezuju nas i direktive Evropske unije i u razgovoru sa njima tražićemo rešenje šta raditi sa državnom pomoći upućenoj MA. Mi u prvom redu moramo da odlučimo kako će poslovati MA, da se reorganizuje, pa tek onda da kažemo šta sa novcem“, precizirao je Bojanić.\nMinistar ekonomskog razvoja Jakov Milatović, rekao je da ga je iznenadio loš odnos Borda direktora i menadžmenta kompanije koja je u problemima i da je to potrebno promeniti kako bi stvari počele da se rešavaju.\n“Montenegro erlajns” (Montenegro Airlinesu)


Veoma dobar prvi ovogodišnji nastup Srk „Bosna“ Zenica na rafting Euro Cupu u Srbiji - Zenicablog\nVeoma dobar prvi ovogodišnji nastup Srk „Bosna“ Zenica na rafting Euro Cupu u Srbiji\nVeoma dobar prvi ovogodišnji nastup Srk „Bosna“ Zenica na rafting Euro Cupu u Srbiji – (Priboj) na r. Lim – 13.04.-14.04.2019.godina – Prvo rafting takmičenje u ovoj sezoni i to Euro Cup na kome je učestvovala muška seniorska ekipa R-4 Sportsko-rekreativnog kluba „Bosna“ iz Zenicerealizovano je u Priboju (Srbija) na rijeci Lim. Na ovom takmičenju, naša rafting ekipa se takmičila u tri rafting discipline u veoma jakoj konkurenciji rafting ekipa koje su učestvovale na ovom takmičenju i to iz: Srbije, Bugarske, Poljske, Bosne i Hercegovine (ukupno 25 ekipa u muškoj konkurenciji i 7 ekipa u ženskoj konkurenciji.)\nPrvog dana takmičenja na veoma lijepoj rijeci Limrafteri su se takmičili u disciplinamaslalom i sprint na kome je ekipa Srk Bosna osvojila 4.mjesto u slalomu i isto tako 4. mjesto u sprintu.\nDrugi dan takmičenja naši takmičari su nastupili u disciplini spust i u veoma jakoj konkurenciju zadržala istu poziciju i završili takmičenje na 4.poziciji što je veoma dobar ostvareni rezultat imajući u vidu ekipe koje su u vrhu tabele u Evropi učestvovale na ovom takmičenju i težinu rijeke na kojoj je takmičenje realizovano.\nSrk „Bosna“ Zenica, poslije ovog veoma jakog takmičenja, nastavlja sa pripremama za naredna takmičenja sa težištem na Evropsko prvenstvo koje je ove godine planirano u BiH Banja Luci u julu 2019.godine.\nOvim putem najavljujemo i prijem novih mladih članova (kadeta i juniora do 20 godina) u SRK Bosnu u narednom periodu i pozivamo sve zainteresovane koji žele da nauče veslati, roniti i druge vještine na vodi da se prijave putem imeila: [email protected] ili na fb stranici SRK Bosna\nSrdačan pozdrav, Predsjednik Srk „Bosna“ Ekrem Tuka\nFOTO: Završena prvenstva u šahu u još dvije osnovne škole\nZajednički trening KK Perfekt i KK Alfa – pripreme karate reprezentacije ZDK


URUČENE NAGRADE POBEDNICIMA KONKURSA CRVENOG KRSTA "PRIČAJMO O ZDRAVLJU" - Glas Šumadije\nNaslovna > Društvo > URUČENE NAGRADE POBEDNICIMA KONKURSA CRVENOG KRSTA „PRIČAJMO O ZDRAVLJU“\nGrad Kragujevac i Crveni krst, Svetski dan zdravlja obeležili su svečanim uručenjem nagrada pobednicima likovnog i letararnog konkursa „Pričajmo o zdravlju“ koji je trajao do 6. maja.\nNa konkurs čiji je cilj promocija zdravlja i zdravih stilova života među decom i mladima, pristiglo je 190 radova, a grad Kragujevac je tabletom nagradio šest učenika. Knjigama su za promotivne aktivnosti na očuvanju zdravlja nagrađeni i nastavnici, a nagrade su uručili potpredsednik Crvenog krsta Kragujevac i predsednik Komisje za vaspitno – zdravstvene delatnosti dr Ljubiša Milojević i član Gradskog veća za zdravstvenu i socijalnu zaštitu dr Gordana Damnjanović.\nKonkurs „Pričajmo o zdravlju“ motiviše naše najmlađe sugrađane, ali i njihove porodice i nastavnike da promišljaju šta je to zdrava ishrana i na koji način se čuva zdravlje. Unapređenje i očuvanje zdravlja su vrednosti koje promoviše i grad Kragujevac. Zbog toga, imajući u vidu da je ovo jedan od načina da se mladi ljudi na vreme zajedno sa svojim porodicama podstiču za očuvanje sopstvenog zdravlja, Gradska uprava za zdravstvenu i socijalnu zaštitu ovaj konkurs podržava već 10 godina, rekla je dr Gordana Damnjanović, član Gradskog veća za zdravstvenu i socijalnu zaštitu.\nOvogodišnji dobitnici nagrada su za litetararni rad Teodora Aksić, učenica drugog razreda OŠ „Vuk Karadžić“, Nikolina Aresenijević i Sara Stanić učenice sedmog razreda OŠ „Dositej Obradović“ koje su osvojile nagradu za zajednički dramski prikaz i Neda Trifunović, učenica drugog razreda OŠ Vuk Karadžić, Anđelina Nešović učenica petog razreda OŠ Miloje Simović, Jovana Suljević učenica prve godine TUŠ „Toza Dragović“ za likovne radove.\nInače za deset godina konkursa „Pričajmo o zdravlju“ vrednim nagradama nagrađeno je 60 učenika, a na temu očuvanja zdravlja kreativno se izražavalo oko 2500 učenika.\nTagovi: Crveni krst konkurs nagrade učenici\nPRIJEM ZA UČENIKE ZLATNE ISKRE


Predsedniku Saveta Bezbednosti OUN: Kopija - Generalnom Sekretaru OUN - 26 jul 1993\nPrinuđen sam da Vam se obratim ovom porukom, a u vezi sa dramatičnom situacijom koja je nastala u mojoj zemlji tokom nastavljanja i eskalacije jermenske agresije, koja za cilj ima teritorijalno deljenje nezavisne azerbejdžanske države.\nSledeći principe i norme međunarodnog prava, polazeći od ideje međunarodne bezbednosti i saradnje i oslanjajući se na prava i dužnosti članova ove međunarodne organizacije, Azerbejdžan se saglasio sa posredništvom SBSE u mirnom regulisanju krvavog konflikta, nametnutog od strane Republike Jermenije. Vlada Azerbejdžana je, ispoljavajući stremljenje ka mirnom rešavanju konflikta, kao i maksimalnu fleksibilnost i konstruktivizam, uporno tražila način da se prekine krvoproliće i izađe na put pregovora. Međutim, grubim kršenjem svojih obaveza prema svetskoj zajednici i Azerbejdžanu, Jermenija narušava naše mirovne napore.\nProšlo je već više od godinu dana od dana kada je Ministarski Savet SBSE doneo odluku o minskoj konferenciji, međutim, ova ideja je danas dalja od realnosti no ikada. Iako smo pre godinu dana govorili o neophodnosti oslobođenja Šuši i Lačina kao o jedino mogućem načinu normalizacije situacije, u odnosu na onu koja je bila na dan donošenja odluke Ministarskog Saveta, te smo tako mogli dobiti dozvolu za minsku konferenciju, danas je jermenski agresor okupirao više od 17% azerbejdžanske teritorije. Okupiran je čitav planinski deo Karabaha, Lačinski (južni deo - u maju 1992., a severni - u aprilu 1993.), Kelbadžarski rejoni, sela Nahičevanske Autonomne republike, Gazahskog, Fizulinskog, Zangilanskog, Agdamskog rejona Azerbejdžana. Ukupno je okupirano 503 naselja, ukupni broj izbeglica i raseljenih lica iznosi 567 hiljada ljudi.\nPočevši sa političkom agresijom, koja se ispoljila u donošenju izdajničkih odluka o pripajanju Nagornog Karabaha svojoj teritoriji, pa nastavivši kasnije sa slanjem emisara i terorista, te dostavljanjem naoružanja, Jermenija danas vodi velike vojne operacije na azerbejdžanskoj zemlji, ignorišući pozive i odluke SBSE i OUN, kao i rezoluciju 822 Saveta Bezbednosti, koja jednostavno zahteva izlazak okupacionih snaga iz Azerbejdžana. Napori SBS, usmereni na realizaciju rezolucije, blokirani su sa jermenske strane odbijanjem izvršenja zakonitih zahteva posrednika i, štaviše, isticanjem neprihvatljivih uslova. Zbog takvih postupaka od strane Republike Jermenije, poslednji dolazak Mario Raffaelli u region, kao ni pređašnji, nije dao nikakvih povoda da se nadamo brzoj realizaciji rezolucije SB OUN i dugo očekivanom prekidu krvoprolića\nApsolutno su neosnovana sva pravdanja jermenske strane time da Republika Jermenija ne drži pod kontrolom jermenske naoružane formacije koje deluju u Nagornom Karabahu. Republika Jermenija vrši kompletno snabdevanje teškim naoružanjem, municijom, vojnicima, a takođe neposredno rukovodi vojnim operacijama preko okupiranog Lačinskog rejona.\nNakon odlaska Rafaelijeve misije, Jermenija je, iskoristivši nastalu pauzu, otpočela ponovnu (masiranu) sistematsku ofanzivu, zauzevši svojim oružanim snagama grad Agdam. Ovaj izdajnički akt je naneo uništavajući udarac tek započetom mirnom procesu. Vlada Azerbejdžana je ranije upozoravala Savet Bezbednosti da zadržavanje procesa stvara opasnu situaciju, koja preti velikom katastrofom.\nSadašnja situacija zahteva hitnu intervenciju Saveta Bezbednosti, na osnovu punomoći koje ima u skladu sa Statutom OUN.\nNeophodne su neodložne mere, usmerene na zaustavljenje agresora, prekidanje krvoprolića i oslobođenje okupiranih azerbejdžanskih teritorija.\nU vezi sa gore navedenim molim hitno sazivanje Saveta Bezbednosti.\nvršilac dužnosti Predsednika Azerbejdžanske Republike,\nPredsednik Vrhovnog Sovjeta Azerbejdžanske Republike.\nNovine \_'\_'Bakinskij rabočij\_'\_', 29 jul 1993.


Nafta iz Obudovca može se eksploatisati\nNjemački mediji: Ponašanje političara iz RS-a Valentinu Inzku nije ostavilo drugog izbora\nAkademik Kurtćehajić: Dodika hitno izbaciti iz politike i krivično procesuirati\nNedžad Husić ostvario najbolji rezultat u historiji BiH na Olimpijskim igrama\nStravična nesreća u Hrvatskoj: Autobus sletio s ceste, osmero poginulo, desetine povrijeđenih\nDragan Mektić je oštro reagovao na promotivni spot SNSD-a: Ja ću braniti RS, ali ako u njoj nema Dodika\nKompaniji “Jadran-Naftagas” iz Banjaluke odobren je nastavak istraživanja nafte na teritoriji manjeg bh. entiteta, dok je analiza uzoraka uzetih iz bušotine u Obudovcu pokazala da je ova sirova nafta dobrog kvaliteta i da se može eksploatisati.\nPotvrdio je Savo Minić, načelnik opštine Šamac, te najavio da to znači nužan nastavak radova na eksploataciji u Obudovcu.\nMinić je precizirao da nafta odgovara kvalitetu koji je neophodan za dalju preradu sirove nafte i da su mu iz “Jadran-Naftagasa” rekli da će napraviti još bušotina. On je potvrdio da bi eventualna eksploatacija nafte u Obudovcu opštini Šamac donijela na godišnjem nivou i do 800.000 KM, a ta sredstva bi se trošila prema namjeni za ruralni i nerazvijeni dio opštine.\nMinić je dodao i to da je ovo istraživanje za opštinu Šamac strateški projekat.\n“Bićemo ucrtani na mape prirodnih bogatstava koja su u ovom momentu od neprocjenjive koristi kada je u pitanju, ne samo eksploatacija nego i ljudi koji će biti angažovani za tu ekspoloataciju”, rekao je Minić.\nOn je objasnio i to da je od “Jadran-Naftagasa” obaviješten da sada predstoje određeni postupci kojima se utvrđuju potencijalne zalihe sirove nafte na području Obudovca i rekao kako očekuje da će dugoročni efekti na planu razvoja opštine biti značajni.\nPetar Đokić, ministar industrije, energetike i rudartsva RS, rekao je da su ove informacije iz “Jadran-Naftagasa” obećavajuće, ali da se ništa sa sigurnošću ne može tvrditi do okončanja istraživanja.\n“Ove vijesti daju nadu da se radi o poduhvatu koji bi mogao biti uspješan, ali istina je da niko u ovom trenutku nema mogućnost da tvrdi da se radi o projektu koji bi mogao zatvoriti komercijalne potrebe”, rekao je Đokić.\nOn je podsjetio i na to da je Vlada RS “Jadran-Naftagasu” odobrila aneks ugovora na sporazumu o sprovođenju naftnih istraživanja kojim je rok za njih produžen sve do 2018. godine.\nKako bismo dobili preciznije informacije o nastavku istraživanja u Obudovcu, u petak smo pokušali stupiti u kontak sa Upravom “Jadran-Naftagasa”, ali nam do zatvaranja ovog broja “Nezavisnih” nisu odgovorili.\nPodsjećamo da je za istraživanje nafte u RS NIS sa ruskom kompanijom “Zarubežnjeft” osnovao zajedničko preduzeće “Jadran-Naftagas”.\nTo preduzeće je sa resornim ministarstvom 2011. godine sklopilo Ugovor o koncesiji za istraživanje i korišćenje nafte i gasa. Koncesija je dobijena na period od 28 godina – tri godine za istraživanja i 25 godina za period eksploatacije.\nOvim ugovorom “Jadran -Naftagas” obavezao se da će, na osnovu usvojene Studije ekonomske opravdanosti, u istraživanja i eksploataciju nafte i gasa na teritoriji RS investirati 229 miliona dolara, s tim što će planirana vrijednost investicija za istraživanje iznositi 40,7 miliona dolara, a za fazu eksploatacije 188,3 miliona dolara, ako se dokažu rezerve.\nRazočarenje za mnoge koji će ljetovati u Crnoj Gori: Evo šta se sve zabranjuje\nU Crnoj Gori se zabranju žurke i muzički festivali, kao i bilo kakvo masovno okupljanje u zatvorenom prostoru. Zbog nepoštovanja...\nSDP BiH: Ostavite prošlost iza sebe, prestanite s huškanjem i okrenite...\nDraško Stanivuković ipak stigao u Mostar\nReakcija NATO-a: Poricanje genocida u Srebrenici neprihvatljivo


U maju mesečna deflacija 0,2 posto\nIzvor: Radio Televizija Vojvodine, 12.Jun.2020, 15:10\nU Srbiji je u maju zabeležena deflacija od 0,2 odsto na mesečnom nivou, dok je međugodišnja inflacija iznosila 0,7 procenata, objavio je danas Republički zavod za statistiku.\nU poređenju sa decembrom 2019. godine, potrošačke cene su u maju bile veće u proseku za 0,8 posto.\nU maju su, u odnosu na april, najviše pojeftinili transport, za 3,1 odsto, zatim nameštaj, pokućstvo i tekuće održavanje stana (-0,2%) i komunikacije (-0,1%).\nRast cena zabeležili >> Pročitaj celu vest na sajtu Radio Televizija Vojvodine << su restorani i hoteli za 1,0 procenat, hrana i bezalkoholna pića i rekreacija i kultura za po 0,3 posto, odeća i obuća za 0,2, kao i alkoholna pića i duvan i zdravstvo za po 0,1 procenat.\nU Srbiji u maju pad potrošačkih cena 0,2 odsto\nIzvor: Beta, 12.Jun.2020\nCene proizvoda i usluga lične potrošnje kojima se meri inflacija u Srbiji su u maju ove godine u odnosu na prethodni mesec opale u proseku 0,2 odsto, saopštio je danas Republički zavod za statistiku.Potrošačke cene u maju 2020. godine, u poredjenju sa istim mesecom prethodne godine, povećane...


Predložen pritvor za lice koje se dovodi u vezu sa ubistvom policajaca - Trebevic.net\nPredložen pritvor za lice koje se dovodi u vezu sa ubistvom policajaca\nTužilaštvo Kantona Sarajevo predložilo je danas Kantonalnom sudu u Sarajevu određivanje jednomjesečnog pritvora za lice koje se može dovesti u vezu sa ubistvom dvojice sarajevskih policajaca, kao i teškom krađom.\n– Pritvor osumnjičenom predložen je zbog opasnosti da bi boravkom na slobodi mogao uticati na svjedoke, prikriti dokaze, ponoviti krivično djelo i istovremeno zbog opasnosti da bi moglo doći do uznemirenja javnosti – rekla je za Srnu portparolka Kantonalnog tužilaštva u Sarajevu Azra Bavčić.\nOna je naglasila da zbog istrage koja je u toku ne može da potvrdi identitet osumnjičenog.\nTužilaštvo Kantona Sarajevo odredilo je juče zadržavanje od 24 časa licu koje se dovodi u vezu sa ubistvom sarajevskih policajaca Adisa Šehovića i Davora Vujinovića.\nSarajevski mediji objavili su, pozivajući se na izjavu advokata Tatjane Savić, da je riječ o Srećku Trifkoviću, za koga je navedeno da je poznati auto-mafijaš iz Istočnog Sarajeva.\nPrethodnih dana 49 lica privedeno je i ispitano u vezi sa slučajem ubistva policajaca, ali niko nije uhapšen.\nSvi su ispitani u prostorijama kantonalnog Ministarstva unutrašnjih poslova.\nU akciju pronalaska ubica dvojice pripadnika Uprave policije MUP-a Kantona Sarajevo, koja još traje, uključene su gotovo sve policijske agencije u BiH, a asistenciju pruža i Obavještajno-bezbjednosna agencija BiH.\nŠehović /46/ i Vujinović /43/ ubijeni su prije tri dana u sarajevskom naselju Alipašino Polje kada su na njih pucali osumnjičeni kradljivci automobila.


srbijasport.net - Vesti - Fudbal - Banjica svetli za šampionke!\n13.05.2017 ŽFK Rad\nNa Banjici će u nedelju biti ispisana nova stranica fudbalske istorije ŽFK Rad koji će prvi put igrati kao domaćin u večernjem terminu. Pod svetlošću reflektora “građevinarke” dočekuju ekipu Lavica iz Leskovca.\nDerbi 13 (pretposlednjeg) kola Prve lige Srbije igra se u nedelju, 14. maja na Banjici sa početkom u 19 sati, gde će fudbalski poklonici prvi put u istoriji ŽFK Rad imati priliku da jedan meč posmatraju u večernjem terminu. Neće to biti obična borba za bodove, već meč za istoriju, pravi sektakl! Dakle, reflektori će na stadionu Kralj Petar Prvi obasjati fudbalerke Rada i Lavica i veliki broj navijača koji željno iščekuju fudbalski spektakl na Banjici.\nFudbaleke Rada će istorijski meč sa Lavicama dočekati u sjajnoj atmosferi, jer su već obezbedile šampionsku titulu i plasman u Super ligu Srbije, tako da će “nebesko – plave” u utakmici lišenoj rezultatskog značaja nastojati da ostave dobar utisak , zabeleže pobedu i da zajedno sa svojim vernim navijačima na najlepši mogući način proslave šampionsku titulu.\nOvo će biti druga utakmica ova dva tima u sezoni 2016/17, a prvi meč odigran je u Leskovcu u okviru 6 kola kada su “građevinarke” slavile sa 2:0.\nTrener Dejan Paunković i prvotimka Suzana Tanasković najavili su na konferenciji za medije ofanzivnu igru i pobedu i ujedno pozvali navijače da zajednički proslave plasman u Superligu Srbije.


Ivesticioni program odslikava namere kupca - Ekonomija - Dnevni list Danas\nPočetna » Ekonomija » Ivesticioni program odslikava namere kupca\nTenderska komisija otvoriće danas u 15 sati tehničke ponude koje su za kupovinu Rudarsko-topioničarskog basena Bor dostavili kiparski SMR iz sastava ruskog Bejzik element i konzorcijum austrijske grupacije A-TEK. To će se dogoditi ukoliko Komisija potvrdi da je kvalifikaciona dokumentacija, koja je otvorena prošlog utorka, potpuna. Na prvom sastanku Tenderske komisije utvrđeno je da su obe kompanije dostavile traženu dokumentaciju kiparski SMR nije, kao poseban dokument, dostavio dokaze da ispunjava sve uslove tendera. Da li i sadržaj tih papira odgovara zahtevima, utvrđivao je tokom prošle nedelje privatizacioni savetnik i danas će njegov izveštaj biti predstavljen javnosti i ako Komisija usvoji izveštaj, koverte sa tehničkom ponudom biće otvorene što će predstavljati drugu fazu tenderske procedure. Ova faza značajna je jer sadrži plan investicija na koje se obavezuje potencijalni kupac kao i način realizacije socijalnog programa, pa na izvestan način otkriva namere budućeg vlasnika.\nPrema uslovima tendera, investicioni program iznosi najmanje 180 miliona evra (na prvom tenderu je bio 60 miliona evra) i najvećim delom se odnosi na ulaganja u izgradnju nove topionice, dok je socijalnim programom određeno da u narede tri godine neće biti otpuštanja radnika, osim u slučajevima kada se o tome dogovore novi poslodavac i radnik uz predviđenu otpremninu. Ukoliko rokovi za prikupljanje nedostajuće dokumentacije ne budu produženi, otvaranje finansijske ponude trebalo bi da bude zakazano za narednu nedelju, kada će se znati i pobednik na tenderu. Tenderska komisija je na prvom sastanku objavila da će visina cene biti jedini kriterijum za rangiranje učesnika. Da podsetimo, početna cena za rudnike u Boru i Majdanpeku i za Topionicu sa rafinacijom, iznosi 340 miliona evra, tendersku dokumentaciju otkupilo je pet kompanija, ali su konačnu ponudu dostavile dve.


Manja zavisnost privrede Srbije od turizma utiče na manji pad privrede - European Western Balkans\nAutor EWB 17. 04. 2020. 18. 04. 2020.\nBEOGRAD – Globalna ekonomija ove godine pretrpeće verovatno najgoru finansijsku krizu od Velike depresije, navedeno je u aprilskom izveštaju Međunarodnog monetarnog fonda (MMF), dok se vlade širom sveta još uvek bore sa pandemijom izvazvanom širenjem koronavirusa (COVID-19).\nMMF je u svom januarskom izveštaju prognozirala povećanje globalnog bruto društvenog proizvoda (BDP) za 3,3% ali su ove prognoze sada revidirane. Tako se u izveštaju navodi da bi ove godine rast globalne ekonomije mogao da se smanji i do 3 odsto.\nIz MMF-a naglašavaju da će naročito evro zona biti pogođena, a najteža situacija će biti u Italiji i Španiji najteže pogođenim zemljama u Evropi od COVID-19, u kojima je broj infekcija i smrtnih slučajeva veći od Kine, gde se virus prvi put pojavio krajem 2019. godine.\nSrbiji optimističnije prognoze u odnosu na zemlje regiona\nKada je u pitanju region, sve zemlje osim Srbije svrstane su sa Moldavijom u kategoriju „zemlje u razvoju u Evropi“ sa predviđanim padom BDP-a od 5,2% i prognoziranim rastom od 4,2% u narednoj godini. Srbiji je u ovom izveštaju predviđen pad od 3% te rast bruto društvenog proizvoda od 7,5% odsto naredne godine.\nO razlozima zašto je Srbiji predviđen manji pad ove godine, ali i znatno veći rast naredne, od prosečnog pada prognoziranog za zemlje Zapadnog Balkana, razgovarali smo sa Markom Obradovićem, saradnikom Centra za evropske politike (CEP).\nObradović ističe da je jedan od razloga ovakvih projekcija činjenica da Srbija ima slabo povezanu ekonomiju sa turizmom ali i relativno visoko učešće grana privrede koje imaju stabilnu tražnju.\n„Srbija ima relativno nisko učešće turizma u kreiranju društvenog proizvoda, posebno u poređenju sa našim susedima koji imaju izlaz na more. Istovremeno, turizam u Srbiji nije glavni generator ni u građevinskoj industriji. Srbija ima relativno visoko učešće energetike, poljoprivrede, prerađivačke industrije i drugih usluga koje nisu u direktnoj vezi sa turizmom i čija je tražnja relativno stabilna“, objašnjava Obradović.\nOn naglašava da će srpski izvoznici značajno u drugom, a verovatno i u trećem kvartalu osetiti pad inostrane tražnje za svojim proizvodima, primarno iz EU sa kojom ostvarujemo skoro 2/3 trgovinske razmene.\n„Već se u četvrtom kvartalu, prema ovoj projekciji, i u narednoj godini, očekuje pun oporavak“, kaže Obradović, dodajući da je veoma slična situacija i kod Mađarske kod koje se očekuje pad od 3,1%.\nPored slabe veze srpske ekonomije i turizma, prema Obradovićevim rečima elementi koji su verovatno vodili eksperte MMF-a da tako visoko procene rast srpske ekonomije: relativno visok nivo ostvarenog rasta u prethodnim godinama, naročito u poslednjem kvartalu 2019, stabilna makro-finansijska situacija, očekivani relativno snažan rast ekonomije EU, sa kojom Srbija ima najznačajnije ekonomske veze, najavljene ekonomske mere za pomoć privredi.\nPrema Obradovićevim rečima jedan od značajnijih stimulansa rastu biće povratak oko 400 hiljada naših državljana u Srbiju (oko 6% od ukupnog broja stanovnika), koji se neće istom brzinom vratiti u EU, a dok su u Srbiji svojom potrošnjom uticaće na rast BDP.\nMarko Obradović ipak napominje da imajući u vidu da je ova kriza izazvana neekonomskim faktorima, veoma je teško davati objektivne procene njenih efekata, posebno jer se još uvek ne zna pouzdano kada će se zdravstvena situacija poboljšati i kada će doći do ublažavanja zdravstvenih mera koje pogađaju ekonomiju.\n„Poseban problem u računici je što se sa protokom vremena u kojem nije moguće normalno poslovanje, problemi u ekonomiji ne povećavaju linearno, već eksponencijalno“, kaže Obradović.\nOn očekuje da će u narednom periodu značajno rasti pritisak u svim, a posebno u najvećim ekonomijama da se popušta što pre sa merama ograničenja.\n„To već vidimo u nagoveštajima austrijske i nemačke vlade ali i javnim saopštenjima predsednika Sjedinjenih Američkih Država. Ako se taj scenario obistini, moguće je da su projekcije MMF-a blizu objektivnih. U slučaju da se ne pronađe način za normalno odvijanje ekonomskih tokova u narednim mesecima, na žalost, ova predviđana MMF-a ostaće samo „slatki snovi“, zaključuje Obradović.\nMMF u izveštaju takođe savetuje vladama da se najpre usredsrede na zdravstvenu krizu, trošeći sredstva na testiranja, medicinsku opremu i druge troškove koji se tiču zdravstvene zaštite. Takođe, zaključili su da bi vlade trebalo da obezbede odlaganje poreza, subvencije plata i novčane transfere najugroženijim građanima i firmama, ali i da obave pripreme za ukidanje mera.\nCentar za evropske politikeEUZATEBEMarko ObradovićMMFturizam\nZnanje OCD nedovoljno iskorišćeno u procesu pristupanja Srbije EU\nEWB 03. 12. 2020.


STOJANOVIĆ: SVJEDOK TUŽILAŠTVA KONFUZAN I NESIGURAN | SRNA\nSARAJEVO, 18. JANUARA /SRNA/ - Svjedok Tužilaštva BiH na današnjem ročištu generalu Milomiru Savčiću za, kako je navedeno u optužnici, pomaganje u ratnom zločinu 1995. u Srebrenici, bio je konfuzan i nesiguran, a njegov iskaz pred Sudom BiH prilično nepouzdan, ocijenio je generalov advokat Miodrag Stojanović.\nStojanović je rekao da je bilo očigledno da svjedok ne može disponirati vremenom.\n"On je to pravdao činjenicom da je prošlo 25 godina i da se ne može sjetiti svih detalja. Potvrdio je i da je i prilikom davanja izjave 2013. godine bio pijan", rekao je Stojanović.\nStojanović je naveo da su se legalne borbene aktivnosti, kroz svjedočenje ovog svjedoka, pokušavale podvesti pod nezakonite radnje.\n"Borbe sa kolonom 28. divizije i poginuli u koloni ne mogu biti zločin. Zarobljavanje pripadnika druge jedinice, ne može biti zločin. Zločin može biti postupanje koje bi bilo suprotno Ženevskoj konvenciji", pojasnio je Stojanović i dodao da je svjedok danas jasno rekao da su sve radnje bile u skladu sa odredbama Konvencije.\nStojanović je rekao i da je današnji svjedok jedini relevantan, jer je bio učesnik događaja obuhvaćenih optužnicom.\nOn je naveo da se odbrana ne može saglasiti sa navodima svjedoka u kojima kaže da je generala Savčića, tokom služenja vojnog roka, vidio jednom ili dva puta, od čega je jedan put bilo 13. ili 14. jula u Kasabi, jer je Savčić u Kasabi bio 27. jula 1995. godine.\n"To nije tačno i nama je sada zadaća da to dokažemo. General Savčić je tada bio na potpuno drugoj lokaciji, a u prilog tome postoje i dokumenti koje posjeduje Tužilaštvo", rekao je Stojanović.\nDanašnji svjedok Tužilaštva BiH, koji je svjedočio pod mjerama zaštite, ispričao je da je u julu 1995. godine bio u Kasabi u školi, u pozadinskom bataljonu Vojne policije Vojske Republike Srpske, te da je bio raspoređen u kuhinju.\nOn je ispričao da se 13. jula popodne vratio od kuće u Kasabu u štab, te da je raspoređen na brdo iznad škole sa ostalim saborcima.\n"Poslali su nas gore da čuvamo stražu jer kroz šumu iz Srebrenice idu Bošnjaci, koji hoće da prođu do Tuzle i postoji bojazan da škola u kojoj smo smješteni bude u opasnosti", rekao je svjedok.\nOn je naveo da su, drugog ili trećeg dana straže na brdu, na njih naišli civili bošnjačke nacionalnosti, koje su zarobili.\n"Bilo ih je oko 10 ili 15. Oružje, nakit i pare su pobacali iznad u šumi. Mi smo ih zarobili i odveli ih u naš pritvor u Kasabi, koji je bio u jednoj privatnoj kući", pojasni je svjedok.\nOn je, odgovarajući na pitanje tužioca, rekao da je tih dana dok je bio na straži vidio i mrtve za koje, kako je ispričao, pretpostavlja da su poginuli od bombe, čija se detonacija čula.\n"Nisam vidio ko je bacio bombu. Samo se čula eksplozija. Moguće je da su oni tada poginuli", rekao je svjedok i dodao da je vidio i tri leša koja su plutala rijekom Jadar.\nSvjedok je ispričao da je generala Savčića tih dana vidio u Kasabi da ulazi u školu, ali nije mogao precizno navesti datum, te mu je odbrana iznijela činjenicu da je general u tom periodu bio na Žepi, te da je u povratku, 27. jula, svratio u Kasabu.\nNaredno ročište, za kada je planirano saslušanje jednog svjedoka, zakazano je za 1. februar u 9.00 časova.